ועדת העלייה, הקליטה והתפוצות, כנסת 19, פרוטוקול מספר 101, 2014-07-28 11:30

יואל רזבוזוב: צהריים טובים לכולם, אני פותח את ישיבת ועדת העלייה, הקליטה והתפוצות.

יואל רזבוזוב: יזמתי דיון חירום של הוועדה כי לאחרונה בתקופת מבצע 'צוק איתן' הקהילות היהודיות, בעיקר באירופה, הופכות ליעד להתקפות על רקע אנטישמי.

יואל רזבוזוב: נמצאים איתנו נציגי קהילות יהודיות מאירופה וכן שגרירים ובכירים משגרירויות אירופאיות בישראל.

יואל רזבוזוב: על סדר יומנו נמצאת גם הצעה לסדר בנושא דומה, מצב הקהילות היהודיות בעקבות גל האנטישמיות בעולם, של חברי הכנסת יואב בן צור, יעקב ליצמן וגילה גמליאל.

יואל רזבוזוב: נדון בה בהמשך ונגבש מסקנות שיונחו על שולחן הכנסת.

יואל רזבוזוב: מאז פרוץ מבצע 'צוק איתן' התגברו ההפגנות נגד מדינת ישראל ברחבי אירופה ולעיתים קרובות הן התלהטו והפכו לאלימות ואנטישמיות עד כדי פגיעה ביהודים ובעסקים של יהודים.

יואל רזבוזוב: למרבה הצער הופכות קהילות יהודיות ליעד להתקפות הנובעות, כמו שציינתי, מאנטי ישראליות.

יואל רזבוזוב: אני חושב שהקהילות היהודיות לא יכולות להיות קורבן כשמדינת ישראל נאלצת להגן על עצמה מפני טרור החמאס, לכן אני קורא לנציגי המדינות השונות ולשגרירים המכובדים שנמצאים איתנו כאן היום לפנות לממשלות שלהם ולהיפגש עם הקהילות שנמצאות במדינתם.

יואל רזבוזוב: בסופו של דבר הם גם אזרחים של אותן המדינות ועליכם לדאוג גם לביטחון האישי שלהם.

יואל רזבוזוב: אנחנו, כמדינת ישראל, כמובן חובתנו המוסרית לדאוג לאחינו ואחיותינו שם בתפוצות, כי הם אלה שעזרו לנו להקים את המדינה, את מדינת ישראל החזקה שנמצאת היום תחת איום, להילחם ולנצח במערכה הזאת ולהחזיר את השקט לתושבי מדינת ישראל.

יואל רזבוזוב: אני רוצה להודות לקונגרס היהודי ישראלי, לד"ר ולדימיר סלוצקר שעומד בראשו, שהביאו את הנציגים של הקהילות לכאן, שיבואו ויספרו לנו את הסיפור, שנשמע את המקרים האמיתיים שקורים שם ולא דרך התקשורת ולא כמו שאומרים כשנמצאים כאן, הם יגידו לנו באמת מה הולך שם.

יואל רזבוזוב: משגרירות ספרד ונורבגיה, בשל חופשות, אין נציג, יוון התנצלו והודיעו שלא יכלו לשלוח נציגים לדיון, ספרד ביקשו לקבל פרוטוקול של הישיבה ואנחנו נעביר את פרוטוקול הישיבה לכל השגרירויות הרלוונטיות.

יואל רזבוזוב: חברי הכנסת שנמצאים כאן איתנו, בבקשה, יעקב ליצמן, הצעה לסדר יום.

יעקב ליצמן: אני חושב שמאז שהגשנו את זה עד היום קרו כמה דברים שרק החמירו את המצב.

יעקב ליצמן: ראינו, אם אני לא טועה בצרפת, מה שהיה בימים האחרונים, לכן אנחנו צריכים קצת לדרבן את העולם לשמור על האינטרסים היהודיים, על היהודים ועל האינטרסים שלהם ועל המוסדות שלהם.

יעקב ליצמן: אני קודם כל מברך כמובן, כל המדינות באירופה ובכל מקום, ואני מבקש שוב שנשמור על חופש הדת וחופש היהודים, שיוכלו ללכת לבית כנסת בחופשיות.

יעקב ליצמן: אני אשמח מאוד שדרך הכנסת משרד החוץ יעשה את כל הפעולות הנדרשות להעביר את זה לכל עולם, את חומרת המצב, מה שקורה בימים האחרונים.

יואל רזבוזוב: תודה רבה לחבר הכנסת ליצמן.

יואל רזבוזוב: באמת אנחנו מסכימים איתך שאנחנו כאן, דרך הוועדה הזאת, יודעים שמשרד החוץ עובד קשה בימים האלה, אבל בסופו של דבר אנחנו גם כאן דרך הוועדה הזאת חייבים להעביר את המסר לדאגת היהודים בתפוצות.

יואל רזבוזוב: חבר הכנסת יוגב.

יואל רזבוזוב: אתה גם רוצה לשמוע קודם, או שאתה רוצה לדבר?

יואל רזבוזוב: חבר הכנסת חסון, גם אחרי?

יואל רזבוזוב: טוב, אז ראשון הדוברים הוא נשיא הקונגרס היהודי הישראלי, ד"ר ולדימיר סלוצקר, בבקשה.

<ולדימיר סלוצקר: תודה רבה, מר רזבוזוב.

<ולדימיר סלוצקר: (אומר דברים בשפה האנגלית, להלן התרגום החופשי) אני מודה לך על הכנסת האורחים ותודה לך ולעמיתייך על שמצאתם את הזמן לקבל אותנו ועמיתינו מאירופה, מאחר ולהבנתי המצב בהחלט אינו מתקבל על הדעת.

<ולדימיר סלוצקר: מעולם, מאז השואה, לא ראינו מצב כפי שניתן לראות כיום.

<ולדימיר סלוצקר: קשה למנות את כל הארועים, אנטישמיים ואלימים, שהתרחשו באירופה במהלך החודשים האחרונים.

<ולדימיר סלוצקר: אולם, בעמודו השני של הקובץ הזה שאנו מנסים להפיץ לכם כאן, מצויינות הקריאות וההסתות שהיו נפוצות בקרב המשתתפים בהפגנות ובתהלוכות ברחבי אירופה, מצרפת שנמצאת בראש ועד פולין, אשר בתחתית.

<ולדימיר סלוצקר: קריאות כגון: "מוות ליהודים", "היטלר צדק", "לשחוט את היהודים", "להפיל את ישראל לשחרר את פלסטין", "ישראל מדינת טרור", "ציונים, הישרפו בגיהנום", האחרון שנעשה בו שימוש בוורשה: "הביאו דגלים ישראלים לארובות הקרמטוריום".

<ולדימיר סלוצקר: קריאות אלו אינן דבר יוצא דופן בתהלוכות הללו, הוקלט רק חלק קטן מהן ולא את כל אשר התרחש בתקופה האחרונה, ישנם רבים נוספים.

<ולדימיר סלוצקר: הפעולות האנטישמיות, התהלוכות וההפגנות, מתקיימות כמעט בכל מדינה באיחוד האירופאי, בעיקר במקומות בהן יש קהילות מוסלמיות גדולות, כגון: צרפת, בלגיה, הולנד, גרמניה.

<ולדימיר סלוצקר: מהן בדיוק הכוונות?

<ולדימיר סלוצקר: האם אלו הפגנות שקטות?

<ולדימיר סלוצקר: שמעתי דעות על כך מערוצי טלוויזיה אירופאים – הבי.

<ולדימיר סלוצקר: בי.

<ולדימיר סלוצקר: סי, יורוניוז – בהן היו הערות כגון: "אלו הפגנות שקטות, עם מספר חוליגנים בתוכן".

<ולדימיר סלוצקר: זה לא נכון, ההפגנות אינן שקטות.

<ולדימיר סלוצקר: הם לא מתאספים כדי להישאר שקטים, הם נושאים עימם מחבטי בייסבול וכלי נשק מסוגים שונים, בקבוקי תבערה, נושאים וקוראים סיסמאות אנטישמיות המסיתות לאלימות.

<ולדימיר סלוצקר: ההפגנות מתוכננות לכך, הדבר מתוכנן תוך כדי הפעילות.

<ולדימיר סלוצקר: סיטואציה כזו לא קרתה מעולם.

<ולדימיר סלוצקר: אם הייתם שואלים אותי לפני שנתיים באם דבר כזה יוכל לקרות באירופה , עמיתיי העובדים צמוד אלי ב- IJC כמו גם קהילות אחרות יכולים להעיד שהיו שיחות בנושא וכבר אז קראתי להתאחד ולהתגבש, היות וצפיתי התפתחות שכזו כבר לפני שנתיים או שלוש.

<ולדימיר סלוצקר: המצב מאוד לא מתקבל על הדעת.

<ולדימיר סלוצקר: אני יכול לומר כעת, שאנו חוזים, אנו צופים בתחילתה של שואה, היות וכל הארועים הללו לא ייפסקו.

<ולדימיר סלוצקר: כל הארועים הללו יתרבו, יתרבו בכמות, יתרבו בקנה מידה ברחבי אירופה.

<ולדימיר סלוצקר: זהו מצב חירום.

<ולדימיר סלוצקר: למרבה הצער, מה שניתן לראות מהצד השני זה הקהילות היהודיות באירופה שעדיין אינן מעורבות כל כך, לא מלוכדות, לא תומכות אחת בשניה ולא מגיבות לארועים במדינות אחרות.

<ולדימיר סלוצקר: בארוע האחרון של IJC, כאשר התאספנו כאן לפני שבועות ספורים, שוחחנו על כך שכל ארוע שכזה, בכל מקום שיהיה, כל פעולה אנטישמית, כל תקיפה אנטישמית, קיימת החובה על כל הקהילות כאחת להגיב לה.

<ולדימיר סלוצקר: אחד בשביל כולם וכולם בשביל אחד.

<ולדימיר סלוצקר: אם זה לא יקרה, אם אנחנו נמשיך לפעול ואני אומר "אנחנו" מאחר ונולדתי ברוסיה וחייתי את מרבית חיי באירופה; כעת אני מתגורר עם משפחתי בישראל, אבל, אין הבדל מאחר וישראל והקהילות באירופה ובעולם כולו הן בלתי נפרדות, הן חייבות להיות מאוחדות, חייבות להיות "אחד בשביל כולם, וכולם בשביל אחד".

<ולדימיר סלוצקר: אלו דברים מועילים ניתן לעשות?

<ולדימיר סלוצקר: ראשית, יש ליישם את התקנות.

<ולדימיר סלוצקר: כל אחד ואחד בכל הקהילות, במדינה שלו ובמקום המגורים שלו, לקרוא לרשויות המקומיות, לרשויות הארציות, להתקין תקנה מחמירה המגבילה את התארגנות התהלוכות וההפגנות – לא לאסור קיום הפגנות, מאחר ואיסור שכזה כמעט ואינו חוקי ברוב המדינות, הזכות להפגין קיימת כמעט בכל חוקה – אך יש להטיל הגבלות מחמירות המחייבות את מארגני התהלוכה או ההפגנה, להסכים מראש יחד עם הרשויות המקומיות או הרשויות הארציות, על פורמט ותוכן של אירוע שכזה (תלוי בקנה המידה שלו).

<ולדימיר סלוצקר: אם הדבר לא ייעשה, השליטה תאבד לחלוטין.

<ולדימיר סלוצקר: הפעולות האנטישמיות באירופה קיבלו אופי של אפקט הדומינו.

<ולדימיר סלוצקר: אתם יודעים יותר טוב ממני, הייתם המטרה של האנטישמים הללו.

<ולדימיר סלוצקר: בנוסף, אנחנו כאן מאחר ואנו עם אחד.

<ולדימיר סלוצקר: מבקרים אותנו בשל המאבק באנטישמים הפלסטינים, ומבקרים אתכם בשל תמיכתכם בישראל.

<ולדימיר סלוצקר: בשל היותכם חלק מהעם היהודי, אך ורק בשל כך.

<ולדימיר סלוצקר: בין אם תתמכו בישראל ובין אם לא תתמכו בישראל, תהפכו לקורבנות בכל מקרה.

<ולדימיר סלוצקר: אין הדבר תלוי במדיניות הישראלית, בפעולות ישראליות, מלחמות או שלום בישראל, זה תלוי בסיבות שונות אחרות, אך לא בקונפליקט הנוכחי בעזה.

<ולדימיר סלוצקר: אם לא היה הנושא של עזה, היה צץ משהו אחר.

<ולדימיר סלוצקר: עלינו לרכז את כל כוחותינו, לכוון את כל תשומת ליבנו, יחדיו, כולנו יחד, יחד עם הממשלה הישראלית, אשר תומכת בנו לחלוטין, נציגים של הממשלה והכנסת יושבים ומקבלים במשכן הכנסת, דבר המהווה סימן לתמיכה כוללת לפעילות שלנו, למאמצים שלנו.

<ולדימיר סלוצקר: עלינו להתאחד יחדיו, להתמזג יחדיו ולפעול יחדיו.

<ולדימיר סלוצקר: עמיתינו הבלגים, היתה לנו פגישה בבלגיה לפני שבוע.

<ולדימיר סלוצקר: הם גם הגיעו עם רעיון מאוד, מאוד טוב, רעיון מאוד מועיל: לעשות לובי לעמדה החדשה בנציבות האירופית, לשים שם נציב שיהיה אחראי על נושא האנטישמיות.

<ולדימיר סלוצקר: זוהי פעולה מאוד חריפה, צעד חזק ביותר.

<ולדימיר סלוצקר: עלינו לדון בסוגיה, כיצד לעשות זאת טוב יותר, כיצד ובאיזה אופן נוכל לשדל זאת על הצד הטוב ביותר.

<ולדימיר סלוצקר: אולם יותר מכל, אנא שימו לב לפעילות המגובשת שלנו.

<ולדימיר סלוצקר: תודה רבה לכם.

יואל רזבוזוב: תודה לד"ר סלוצקר, נשיא הקונגרס היהודי הישראלי.

יואל רזבוזוב: חבר הכנסת אוחיון, בבקשה.

שמעון אוחיון: תודה רבה, אדוני היושב ראש.

שמעון אוחיון: אני, כמובן יחד עם חבריי, מקבל בברכה את ההיענות היפה של השגרירים שהפגינו כאן עניין ואני מתאר לעצמי גם דאגה למה שקורה כרגע באירופה, בעקבות ההתמודדות שלנו כאן במדינת ישראל.

שמעון אוחיון: כל אחד יכול לראות שלא מדובר פה באיזה שהוא מאבק הומני לכאורה, או איזה שהוא מאבק לוקאלי בין עם ישראל, בין מדינת ישראל, לפלשתינאים.

שמעון אוחיון: מדובר פה בתופעה חדשה שמדינת ישראל נמצאת בחזית שלכם, אתם, אתם אירופה, שמשום מה יש לי הרגשה that you are sleeping, שאתם כמעט רדומים בעניין הזה.

שמעון אוחיון: מדינת ישראל עומדת כאן בחזית ונלחמת את מלחמתו של העולם החופשי, של העולם הנאור, מדובר פה בתנועות קיצוניות, איסלמיות קיצוניות, כל יום תנועה חדשה, חיזבאללה, חמאס, עז אלדין אלקסאם, דאעש, ועוד ועוד כל יום.

שמעון אוחיון: אם העולם באמת היה מוטרד, אם הסוגיה הייתה עניין הומני מישהו היה פותח את הפה?

שמעון אוחיון: היינו רואים לפחות מחצית מן ההפגנות מול 200,000 שנשחטו, נאנסו ונטבחו בסוריה.

שמעון אוחיון: 200,000.

שמעון אוחיון: בגלל מאבק של איסלמים קיצוניים, שהם מגיעים אליכם גם באירופה, גם בעניין הזה.

שמעון אוחיון: בעניין יש ויכוח, בוודאי ישנו ויכוח בין פלשתינאים למדינת ישראל והוויכוח יכול להיות לגיטימי, אבל כשזה עובר לפסים של שנאה, של גזענות רק בגלל היותנו יהודים, בסופו של דבר כל הסיפור הזה של אנטי ישראליות לכאורה הוא אנטישמיות חדשה.

שמעון אוחיון: המסווה הוא כאילו 'אנחנו אנטי ישראלים', אבל כשאתה מתעמק ואתה רואה, מדובר בביטויים חדשים של אנטישמיות חדשה, בגלל שהם יהודים.

שמעון אוחיון: לא בגלל שהם ישראלים ויש להם ויכוח טריטוריאלי, אלא בגלל שהם יהודים 'ואנחנו לא רוצים בקיומם בכלל, ואנחנו לא רוצים אותם בכלל בכל מקום בעולם, לא רק בישראל.

שמעון אוחיון: אנחנו לא רוצים אותם בשום מקום, גם בצרפת'.

שמעון אוחיון: מה שייך?

שמעון אוחיון: אותה קהילה שחיה בשלום בסרסל בצרפת, שבית הכנסת שלה צריך להישרף רק בגלל שאותם יהודים חיים בצרפת כמו כל אזרח שווה זכויות וחיים?

שמעון אוחיון: נכון, מזדהים גם עם בני משפחותיהם שחיים במדינת ישראל בעניין הזה, אבל מה זה שייך, להוציא את כל הכעס?

שמעון אוחיון: ואנחנו יושבים ושותקים, מי שיושב ושותק בעניין הזה ולא מעריך מה שמדינת ישראל עושה כאן, כמי שעומדת בחזית במאבק הזה מול עולם החושך.

שמעון אוחיון: אנחנו הכרנו את עולם האיסלם, אני מכיר את ההיסטוריה של האיסלם.

שמעון אוחיון: היו לו תקופות מפוארות, אבל היו לו גם תקופות חשוכות, כאשר האיסלם הקיצוני, מי שזוכר את האלמווחדין, כיצד הם טבחו והרסו כל סיפור של קדמה נאורה, או כל התפתחות תרבותית.

שמעון אוחיון: לכן אני מבקש מכם, שגרירים הנמצאים כאן, שגרירי אירופה שנמצאים כאן במדינת ישראל, אנא העבירו את המסר, הילחמו יחד איתנו, גם עם חברי הכנסת שלנו, גם בחקיקה, גם באכיפה, של חוקים ולעשות פה את ההבחנה הברורה, לא ליפול לתעמולה, לא ליפול לפרופגנדה מסוכנת מאוד.

שמעון אוחיון: יש הבדל בין התייחסות הומנית, בין ויכוח לגיטימי לבין משהו גורף ששוטף אותנו.

שמעון אוחיון: השנאה האנטישמית הזאת שפושטת ומתרחבת באירופה, ואנחנו מבקשים מכם, אנא, עצרו את הגל הזה.

יואל רזבוזוב: תודה לחבר הכנסת אוחיון.

יואל רזבוזוב: אני באמת מסכים איתך שאנחנו, כמדינת ישראל, נלחמים בארגון טרור והעולם צריך להבין שאם אנחנו ניכנע לטרור, אני חושב שזאת מראה לא נכונה ולא טובה לכל האנושות, האנושות כולה.

יואל רזבוזוב: בסופו של דבר כולם מבינים שכולם מנסים להילחם בטרור ומצפים מאיתנו, שאנחנו באמת נעמדים מולו פנים אל פנים, שאנחנו ניכנע, וכולם יודעים שהאנשים האלה מפוצצים אוטובוסים, מפוצצים אזרחים, ובסופו של דבר באים אלינו בטענות ומנסים לצייר אותנו כצד הפרובלמאטי כאן בעניין הזה.

יואל רזבוזוב: צריך להבין שאנחנו עושים את המלאכה של כל העולם ואנחנו צריכים לקבל גיבוי, כי אם אנחנו ניכנע כאן אנחנו נראה את התופעה הזאת מתפשטת בכל העולם.

יואל רזבוזוב: אני מבקש עכשיו מהדוברים לנסות לקצר, להיות ממוקדים, כי יש המון דוברים ואנחנו לא נספיק לעמוד במסגרת הזמן.

יואל רזבוזוב: מר מאיר חביב, חבר האסיפה הלאומית הצרפתית, בבקשה.

<מאיר חביב: ברשותכם, אני אדבר בעברית, כי האנגלית שלי היא טובה, אבל העברית טובה יותר מהאנגלית.

<מאיר חביב: על מנת להסיר כל אי ודאות, אני פה לא מייצג אף קהילה, אני מייצג את הפרלמנט הצרפתי, אני פה כחבר הפרלמנט הצרפתי שמייצג שמונה מדינות, מתוכן ישראל, שחיים פה 150,000 צרפתים שחיים כבר חודש מתחת לפגזים.

<מאיר חביב: אני אנסה בכמה דקות, אדוני היושב ראש יואל, לתאר מה שקרה, בגלל שבסך הכול צרפת היא בשלב זה מרכז אירופה, אחר כך אני אדבר בקצרה על הסיבות.

<מאיר חביב: אני אדבר עכשיו על העמדה של ממשלת צרפת, שהיא חשובה מאוד, והדבר האחרון זה מה צריך לעשות.

<מאיר חביב: בקצרה המצב.

<מאיר חביב: המצב חמור מאוד.

<מאיר חביב: כפי שצוין פה כבר בעבר ואני מקצר מאוד, בפעם הראשונה ממלחמת העולם השנייה נאמר בצרפת לא רק 'מוות לישראל' שזה חמור מאוד, אלא 'מוות ליהודים', 'אנחנו כולנו מוחמד מראח', הם צעקו את זה, 'היטלר צדק' וכדומה.

<מאיר חביב: הם ניסו לתקוף בתי כנסיות, אנשים חסמו את זה וגם המשטרה, ותיכף אני אדבר על מה שעושה הממשל.

<מאיר חביב: זה משהו חמור מאוד.

<מאיר חביב: אני נורא חושש, ואמרתי את זה בעיתונות ואני עובר מאולפן לאולפן בצרפת, שיהיה טולוז מספר שתיים, או בריסל מספר שתיים.

<מאיר חביב: לצערי יש לנו בצרפת, במדינה שלי, 1,000 ג'יהדיסטים שהם בהכנה בסוריה ובמקומות אחרים.

<מאיר חביב: 1,000 ג'יהדיסטים, פצצות מתקתקות שהם בהכנה.

<מאיר חביב: אני נורא דואג ליהודי צרפת, אבל אני יותר דואג למדינה שלי צרפת, בגלל שאם היהודים לא יכולים לחיות בצרפת זה בעיה לא רק ליהודים, זו בעיה בעיקר לצרפת.

<מאיר חביב: אני חייב לציין בצורה הכי ברורה, ואני באופוזיציה, אבל הנשיא פרנסואה הולנד, ראש הממשלה מנואל ואלס, ושר הפנים, יש להם עמדה טובה, מאוזנת, ראש הממשלה אמר לנו בפרלמנט לפני שבוע, וזה בפעם הראשונה בהיסטוריה בפרלמנט והיו לו מחיאות כפיים, כמובן לא מהשמאל הקיצוני ולא מהקומוניסטים, שהאנטי ציונות היום היא אנטישמיות.

<מאיר חביב: זה לא קל להגיד את זה, בעיקר למישהו שבא מהשמאל, שהציבור הטבעי שלו בדרך כלל מאוד מאוד מאוד פרו פלשתינאי.

<מאיר חביב: מה שאני אומר בכל המקומות ונאמר פה, הבעיה היא לא בעיה של שטחים, באף מקום שהוא.

<מאיר חביב: ישראל נסוגה עד הסנטימטר האחרון מעזה, ואני אומר לצרפתים בכל האולפנים, 'אם אתם רוצים שמחר ישראל תעשה עוד כמה ויתורים, אם אתם לא נותנים להם היום, זה היה קשה מאוד, ההתנתקות הזאת, אם אתם לא נותנים לישראל אפשרות להגן על הבית שלהם אחרי שהם נסוגו עד הסנטימטר האחרון, איך אתם מחר תוכלו להגיד להם תעשו עוד ויתורים כלשהם ביהודה ושומרון?

<מאיר חביב: ' זה יהיה בלתי אפשרי.

<מאיר חביב: אם העולם לא מתייצב, ואני אומר את זה כל פעם, צריך להגיד 'יש לישראל אפשרות של הגנה עצמית'.

<מאיר חביב: זה הדבר הכי טריוויאלי, הכי נורמלי.

<מאיר חביב: ואני אומר בכל המקומות, כפי שנאמר על ידי חבר הכנסת ידידי, 200,000 אנשים נהרגים בסוריה, לא הייתה רבע הפגנה, לא היה רבע עכבר ברחוב בצרפת.

<מאיר חביב: אני נורא נאבק למען נוצרים, הנוצרים של המזרח.

<מאיר חביב: אתמול הייתה הפגנה, לצערי הייתי בטיסה, לא יכולתי להיות שם, אבל אני אומר, זה אותו מאבק, הם כבר לא קיימים, כמעט לא בלבנון ולא בסוריה ולא בעירק, ומה שקורה בעירק, הם נכנסים לכנסייה, סוגרים אותה ושורפים אנשים.

<מאיר חביב: איזה בעיה של שטחים?

<מאיר חביב: איזה בעיה של התנחלות יש שם?

<מאיר חביב: אין שום בעיה.

<מאיר חביב: ומה שקורה בבוקו חראם?

<מאיר חביב: פתאום דיברנו, אבל אני שנתיים עובד בפרלמנט על העניין הזה של הקיצוניים באפריקה ואני אמרתי לשר החוץ שלנו, לורן פביוס, עם כל הכבוד שיש ויכוח, הייתה לנו שיחה בפרלמנט, העמדה של פביוס היא קצת יותר - - - יש חילוקי דעות פנימיים, אם אפשר להגיד את זה, עם העמדה של ראש הממשלה והנשיא.

<מאיר חביב: יש לנו כוחות בצרפת שנאבקים באפריקה, אני אמרתי את זה, 1,000 אנשים נהרגו במאלי, לצערי 8 חיילים שלנו, צרפתים, נהרגו במאלי.

<מאיר חביב: זה דיספרופורציה?

<מאיר חביב: איפה הדיספרופורציה?

<מאיר חביב: זה מה שקורה, זו מלחמה.

<מאיר חביב: ישראל עושה כירורגיה וזו בעיה אמיתית.

<מאיר חביב: איפה הבעיה העיקרית?

<מאיר חביב: הבעיה זה העיתונות.

<מאיר חביב: אני מבין, התמונות איומות, רואים ילדים וכואב לנו.

<מאיר חביב: אני כצרפתי כואב לי, כואב לי כיהודי וכואב לכם כישראלים כל מישהו שנהרג, אבל מה שאני אומר, הבעיה של העיתונות, למה העיתונות לא מסקרת מה שקורה - - -אני אומר את זה כל הזמן בכל אולפן שאני הולך, איפה אתם?

<מאיר חביב: למה אתם לא מסקרים שהורגים אנשים בסוריה?

<מאיר חביב: עם גזים?

<מאיר חביב: הבעיה שהעיתונים לא יכולים להיות שם, אם הם הולכים לשם, או שהם נחטפים או שהם נהרגים.

<מאיר חביב: הם לא יכולים לסקר את העניין.

<מאיר חביב: אני אומר, אתם, הישראלים, עומדים בחזית מול העולם.

<מאיר חביב: מצד שני צריך לדבר על העתיד.

<מאיר חביב: אני מדבר אובייקטיבית, החינוך נורא חשוב.

<מאיר חביב: אני נורא סומך על הממשלה.

<מאיר חביב: למרות שאני באופוזיציה יש אצלנו בצרפת אחדות לאומית בנושא הזה, החינוך נורא חשוב.

<מאיר חביב: ההסברה שלכם גם נורא חשובה.

<מאיר חביב: יש עוד נושא אחר, שאתם חייבים להוציא כל מיני סרטונים על מה שאתם עושים.

<מאיר חביב: לא ראינו אף מחבל בצילומים ובעיתונות, רואים רק ילדים ונשים והמצוקה בעזה, אבל בסך הכול אם יש מלחמה יש רוצחים, יש אנשים שיורים, ולא רואים את זה בטלוויזיה.

<מאיר חביב: רואים רק ילדים ו - - - אני אסיים.

<מאיר חביב: אני במקור אופטימי, הייתה לי שיחה ארוכה מאוד עם ראש הממשלה שלשום בנושא ההוא.

<מאיר חביב: העלייה, אני אומר, תמיד אנשים אומרים עלייה וקליטה.

<מאיר חביב: יש 600,000 יהודים בצרפת, למרות שאני לא מייצג את הקהילה, אבל הרוב המכריע, והייתי הבוקר אצל עודד פורר, מנכ"ל המשרד, אז אם מגיעים השנה 5,000-6,000, הרוב המכריע של יהודי צרפת יישאר בצרפת.

<מאיר חביב: הדבר היחיד שאני אומר לכם, מי שיגיע לפה, אתם חייבים לעזור להם בהכרת הדיפלומות.

<מאיר חביב: זה נורא חשוב, דיברתי על זה גם עם ראש הממשלה.

<מאיר חביב: כחבר פרלמנט מצרפת, הרבה חברי פרלמנט גם חושבים כמוני, הייתי פה עם 37 חברי פרלמנט לפני המלחמה, לא מזמן.

<מאיר חביב: אני אומר, הצדק איתכם והצדק עם ישראל והמאבק שלכם הוא מאבק למען החופש, הוא למען אותם ערכים – ליברטה, אגליטה, פרטרניטה (חירות, שוויון אחווה), הערכים המקוריים והראשונים של צרפת.

<מאיר חביב: תודה לכם.

יואל רזבוזוב: תודה רבה למאיר חביב.

יואל רזבוזוב: תודה לך על ההסברה שאתה עושה למעננו.

יואל רזבוזוב: חבר הכנסת חסון, בבקשה.

ישראל חסון: תודה רבה, אדוני היושב ראש, תודה רבה לכל אלה שהגיעו.

ישראל חסון: אדוני היושב ראש, אני רוצה לעשות איזה שהוא תרגיל קטן בחלום ורוד של הרבה מאוד מדינות בעולם.

ישראל חסון: אין מדינת ישראל.

ישראל חסון: אין מדינה שנקראת מדינת ישראל במזרח התיכון, יש פלשתין.

ישראל חסון: אין, נגמרה מדינת ישראל.

ישראל חסון: איזה בעיה במזרח התיכון נפתרה?

ישראל חסון: האם הבעיה בלבנון של השלטון של המולות בחסות 50,000 טילים על ידי החיזבאללה נפתרה?

ישראל חסון: האם השחיטה בסוריה נגמרה?

ישראל חסון: האם המאבק הדתי הקיצוני הרצחני שגבה כבר למעלה מ-100,000 קורבנות בטרור בעירק נגמר?

ישראל חסון: האם הבעיה בלוב הסתיימה?

ישראל חסון: האם הבעיה של האחים המוסלמים - - - ואתם יודעים מה?

ישראל חסון: ונוצרה עוד בעיה.

ישראל חסון: אין מדינת ישראל וראה זה פלא, שום בעיה במזרח התיכון לא נפתרה, אז איפה הבעיה שמדינת ישראל יוצרת?

ישראל חסון: איפה הבעיה שמדינת ישראל יוצרת?

ישראל חסון: אני אומר לכם, בגיל 7.5 אני, כילד קטן, סחבו אותי על הכתפיים וברחנו מסוריה.

ישראל חסון: מאותו יום גמרתי לברוח.

ישראל חסון: אני לא מתנצל על זה שאני קיים פה וכל מי שבעולם רוצה לדבר איתי על מספרים ומוסר, אז בואו, אני רוצה לדבר איתו על מספרים ומוסר.

ישראל חסון: נאט"ו המפוארת, 5,000 אזרחים בקוסובו בהפצצה, על זה שהם העליבו, לא על זה שהם סיכנו מדינה אירופאית.

ישראל חסון: 27,000 אזרחים עירקים בכניסה האמריקאית לעירק ב-2003.

ישראל חסון: בכיבוש עירק ב-2003 27,000 עירקים שסיכנו את אמריקה כמו שאני היום מסכן את אמריקה.

ישראל חסון: ואני צריך לחיות עם זה שהילדים שלי עם רקטות ועם טילים ועם מנהרות ועם תופת.

ישראל חסון: חבר'ה, אין מדינה בעולם שיכולה לעמוד פה מולי ולדבר איתי על מוסר.

ישראל חסון: אין.

ישראל חסון: אני מציע לכל האחים שלנו באירופה לדעת דבר אחד, לא יהיה יהודי הפקר.

ישראל חסון: המדינה הזו לא תשאיר יהודי אחד הפקר.

ישראל חסון: לא יהיה.

ישראל חסון: הסרט הזה נגמר.

ישראל חסון: נגמר שדם יהודי הוא דם זול.

ישראל חסון: זה נגמר, אם זה נעים למישהו לשמוע ואם זה לא נעים.

ישראל חסון: אני לא צריך לעמוד פה ולהסביר במילה אחת פשוטה, אני נמצא בחזית של העולם המערבי, אני מביא לפה את הערכים, אני מביא לפה את הדמוקרטיה, אני מביא לפה את המוסר ואתם רוצים לשלול ממני את זכות ההגנה?

ישראל חסון: מישהו רוצה להגיד לי 'קח סיכון'?

ישראל חסון: על מה, על מי?

ישראל חסון: ולאפשר לחזית הזו להתנפץ על הערכים שלנו בכל רחבי העולם?

ישראל חסון: לא יהיה.

ישראל חסון: לא יהיה.

ישראל חסון: הדבר הזה לא יהיה.

ישראל חסון: אני אומר לכם, אנחנו בסוף אם נצטרך במקרה קיצון שהמדינות לא יעשו את מה שמוטל עליהם, והמדינות בעולם לא יעשו את מה שמוטל עליהם, להגן על האזרחים שלהם, גם אם הם יהודים, מדינת ישראל תעשה את זה.

ישראל חסון: אני אומר לכם, לא נפקיר יהודים, אבל בסוף זה יגיע אליכם.

ישראל חסון: כמו שאנחנו לא הבעיה במזרח התיכון, אתם תראו שהבעיה תגיע אליכם, לפתח הדלת, לחדר השינה ולגן הילדים שלכם.

ישראל חסון: גורלכם כגורלנו, אם תרצו או לא תרצו.

ישראל חסון: אנחנו במקרה הזה כרגע בחזית אבל זה בדרך אליכם.

ישראל חסון: לכל האחים, נכון שאנחנו פה ואנחנו נעשה את כל מה שמוטל עלינו לעשות בעניין הזה, אני אומר לכם, תעשו את מה שמוטל עליכם, יש בית אחד לעם הזה.

ישראל חסון: תודה רבה.

יואל רזבוזוב: תודה לחבר הכנסת חסון.

יואל רזבוזוב: אני חושב שהעברת את המסר שלך בצורה הברורה ביותר, כולנו איתך ואני אבקש שגם המסר הזה יועבר לשאר המקומות.

יואל רזבוזוב: זה הבית שלנו ואנחנו נילחם עליו עד הסוף.

יואל רזבוזוב: עכשיו אנחנו נפנה לשגרירות צרפת, המזכיר הראשון, מר ז'אן מארי דראוטה.

יואל רזבוזוב: בבקשה.

<ז'אן מארי דראוטה: (אומר דברים בשפה האנגלית, להלן התרגום החופשי) אדוני היו"ר, חברי הכנסת, שגרירים נכבדים.

<ז'אן מארי דראוטה: תודה לכם על הדיון הזה ועל שהזמנתם אותנו והענקתם לנו את ההזדמנות להציג בפניכם את פעילות מדינותינו בנושא הנדון.

<ז'אן מארי דראוטה: לפני יומיים, אסרו בצרפת על קיום הפגנה פרו - פלסטינית כביכול.

<ז'אן מארי דראוטה: זו לא היתה ההפגנה הראשונה שאסרו את קיומה.

<ז'אן מארי דראוטה: אגב, זה נעשה באמצעים חוקיים לחלוטין; האיסור המינהלי אושר על ידי בית משפט , מאחר ולא רק שחששנו אלא שגם היו סימנים מתריעים לכך שהפגנה זו הולכת להוביל לאלימות אנטישמית, אלימות נגד יהודים, נגד מוסדות יהודיים, בתי כנסת, במהלך ההפגנה.

<ז'אן מארי דראוטה: בכל ארוע, בין אם הפגנות אושרו או נאסרו, המשטרה הצרפתית עשתה עבודה מאוד טובה לפיזורן, בהגנה על מוסדות ולמנוע ולעיתים מניעה של אירוע שיכל להסתיים בתוצאה טרגית.

<ז'אן מארי דראוטה: איני יכול אפילו לצוטט לכם כאן מאחר ואני יודע שאנו קצרים בזמן, אך היו הרבה, הרבה, הרבה, התבטאויות מהמנהיגים הפוליטיים שלנו לאחרונה, בהן הם נוקטים בעמדה מאוד נוקשה – כמדומני ראש העיר חביב ציין זאת – בקצרה הוא אמר כי יהיה אפס סובלנות למעשים אנטישמיים, לא משנה מה התירוץ לכך, ולא משנה מה ההקשר לכך.

<ז'אן מארי דראוטה: ראש הממשלה שלנו שוחח על אנטי ציונות ושנאה כלפי ישראל כפרצופה החדש של האנטישמיות.

<ז'אן מארי דראוטה: הנשיא הולנד היה ברור מאוד לגבי סרובנו לייבוא של הסכסוך הישראלי פלסטיני, או כל מה שנרצה לקרוא לזה, כל קונפליקט שהוא, לתוך החברה הצרפתית.

<ז'אן מארי דראוטה: זה לגבי הארועים האחרונים, אך , גם לפני כן, הקו הקבוע של הרשויות הצרפתיות, הממשלה הצרפתית, היה כי ביטחונם של יהודי צרפת, יהודים אזרחי צרפת, הינו בסדר עדיפות עליון עבורנו.

<ז'אן מארי דראוטה: אין זה רק עניינה של הקהילה היהודית; זהו עניינה של כל צרפת.

<ז'אן מארי דראוטה: נאמר כך פעמים רבות על ידי מנהיגינו, כי כל תקיפה נגד יהודי בצרפת הינה תקיפה נגד הרפובליקה הצרפתית וערכיה.

<ז'אן מארי דראוטה: אמצעי הבטחון סביב מוסדות יהודיים , בתי כנסת ומוסדות תרבות, התחזקו בחודשים האחרונים, עוד לפני ההפגנות האחרונות.

<ז'אן מארי דראוטה: הממשל הבהיר חד משמעית כי כלפי ארועים אנטישמיים, ולא רק תקיפות פיזיות אלא גם התבטאויות מילוליות של שנאה, אנטישמיות, וגזענות, לא תהיה כל סובלנות , וכולם ישאו בעונשים על כך.

<ז'אן מארי דראוטה: יש לנו את אחת ממערכות החקיקה המחמירות ביותר, לפחות באירופה, כלפי שנאה מילולית, כולל באינטרנט.

<ז'אן מארי דראוטה: צרפת אינה מתכחשת, ומעולם לא התכחשה, כי ישנה בעיה.

<ז'אן מארי דראוטה: צרפת אינה מדינה אנטישמית, אך איננו מכחישים כי קיימת אנטישמיות בצרפת.

<ז'אן מארי דראוטה: ובדיוק בשל כך שאין אנו מכחישים זאת, אנו נחושים להביט ישירות באנטישמיות ולהילחם נגד כל גווניה , שוב, בין אם מדובר בתקיפות פיזיות, ובין אם מדובר בהתבטאויות מילוליות.

<ז'אן מארי דראוטה: המאמצים אשר נעשו על ידי הממשל הצרפתי, אשר ראש העיר חביב ציין, ימשיכו ויתעצמו, והנחישות שלנו לא תחלש.

<ז'אן מארי דראוטה: תודה לכם.

יואל רזבוזוב: תודה רבה.

יואל רזבוזוב: אנחנו באמת רוצים לשבח את השלטונות בצרפת על האקטיביות שלהם נגד האנטישמיות ואנחנו עוקבים ובאמת רואים את הפעולות הנכונות שאתם עושים.

יואל רזבוזוב: חבר הכנסת מיכאלי, בבקשה.

אברהם מיכאלי: תודה, אדוני היושב ראש על זימון הישיבה המיוחדת הזאת, כי אין ספק שאנחנו נמצאים בימים לא פשוטים.

אברהם מיכאלי: אנחנו נלחמים פה על ביתנו, נלחמים פה על חיי ילדינו והעולם כנראה עוד לא מבין, אפילו שמבקרים פה, אפילו שמסתובבים באתרים, שהם בעצם האתרים המופצצים, כל הארץ כמעט מופצצת היום, אבל במיוחד באתרים המופצצים, הם עדיין לא מבינים איך אנחנו מסוגלים לסבול פה את הטרור המתמשך הזה של כמעט 13-14 שנה על יישובים במדינת ישראל.

אברהם מיכאלי: דיברו פה חבריי לפניי ואני רוצה להדגיש את הצביעות העולמית כלפינו, בכך שיש להם דין לעצמם מתי שהם רוצים, וכאשר מגיעים למדינת ישראל פתאום מפתחים כלפינו את כל הכללים החדשים שלנו זה אסור, למה?

אברהם מיכאלי: כי אנחנו העם הנבחר, העם הנבחר צריך לסבול ולשתוק.

אברהם מיכאלי: השבוע היו פה חברים מהפרלמנט הרוסי ואמרתי להם את זה בפנים, אנחנו מתי נמדדים בידידות?

אברהם מיכאלי: כשהם באים לבקר אותנו על מה שאנחנו עושים כאשר הם והנשיא שלהם עשו מה שעשו בצ'צ'ניה, מחקו כפרים שלמים.

אברהם מיכאלי: מישהו העז להגיד לו משהו?

אברהם מיכאלי: ואם העזו להגיד לו משהו, אז הוא שמע אותם, אמר להם 'תודה רבה, שמעתי אתכם, אני דואג לביטחון מדינתי, לביטחון אזרחיי'.

אברהם מיכאלי: אנחנו לא הולכים להתקיף בשביל ליהנות.

אברהם מיכאלי: כל טייס שלנו שבא להפציץ את הבתים שמשם ירו טילים על מדינת ישראל שקל האם להפציץ את הבית או לא כאשר הוא ראה שם אזרחים חפים מפשע.

אברהם מיכאלי: אבל אין שם אזרחים חפים מפשע, לצערי, כאשר הם נותנים גיבוי לשלטון שלהם, למדינה שלהם.

אברהם מיכאלי: אני אתמול קיבלתי טלפון מבית חולים זיו בצפת.

אברהם מיכאלי: יושב שם פרופסור שהוא מנהל מחלקה.

אברהם מיכאלי: חברי ישראל חסון מכיר את הפרשה, הוא מלווה את זה כבר הרבה מאוד זמן, הסוגיה הזאת של פצועים שמביאים למדינת ישראל מסוריה.

אברהם מיכאלי: רבותיי, תבינו, אנחנו כמדינת ישראל היום, למרות כל מה שקורה, למרות המלחמה, בבית חולים בצפת במחלקה האורתופדית, רבע מהחולים שם באופן קבוע כמעט אלה פצועים שמביאים אותם מסוריה.

אברהם מיכאלי: אתם יכולים להבין את זה כמדינות העולם?

אברהם מיכאלי: שאנחנו מטפלים בעצם באויב שלנו.

אברהם מיכאלי: אבל המוסריות אצלנו היא מעל לכול, הומניטריות זה מעל לכול.

אברהם מיכאלי: אנחנו כן רוצים להיות מתחשבים, אבל בסוף זה בא על חשבוננו.

אברהם מיכאלי: כל המרחם על אכזרים סופו שיתאכזר לרחמנים וזה בעצם מה שקורה לנו.

אברהם מיכאלי: אנחנו כיהודים שערבים לאחים שלנו, אחינו כל בית ישראל, הנתונים בצרה ובשבייה, אנחנו מתכוונים לזה באמת, שהם נמצאים איפה שהם נמצאים ואנחנו צריכים גם לדאוג להם, שהם מצד אחד חיים איפה שהם חיים, במדינות שהם בחרו לחיות, אבל לא יכול להיות שבגלל זה שאנחנו פה במדינה שלנו מנהלים קרב מול הרוצחים הכי שפלים הם צריכים לסבול.

אברהם מיכאלי: הבוקר שמעתי ברדיו את מר צבי עמר, שהוא ראש הקהילה היהודית בדרום צרפת, והוא תיאר את הקושי הגדול שיהודי צרפת כרגע חווים בהשתוללות הזאת, שהם מעזים לעשות במדינה מסודרת כמו צרפת.

אברהם מיכאלי: מה קורה במדינות שלצערנו אין לקהילה היהודית כמו ליהודי צרפת גב כזה חזק?

אברהם מיכאלי: גם מהממשלה וגם כקהילה הם קהילה חזקה.

אברהם מיכאלי: אנחנו צריכים לחשוף פה את הצביעות של אלה שחושבים שהם ידידים שלנו אבל בזמן מבחן באים ואומרים לנו, בסדר, אנחנו ידידים, אבל כאן תוותרו, כאן תעמדו בצד, כאן תוותרו על זכות הקיום שלכם.

אברהם מיכאלי: את זה, כפי שאמרו פה חבריי, אנחנו לא ניתן.

אברהם מיכאלי: אנחנו כמדינה צריכים גם לשמור על טובת אזרחינו, טובת חיילינו שנלחמים שם בלוחמה הכי קשה, ואני מקווה שבעזרת ה' גם העולם בסוף יבין שיום אחד זה גם יגיע אליהם, כפי שאמר פה חברי, חבר הכנסת חסון.

אברהם מיכאלי: תודה.

יואל רזבוזוב: תודה רבה לחבר הכנסת מיכאלי.

יואל רזבוזוב: הגב' אסתר וואוט, מהקהילה היהודית בהולנד.

יואל רזבוזוב: בבקשה.

<אסתר וואוט: (אומרת דברים בשפה האנגלית, להלן התרגום החופשי) בוקר טוב לכולם, תודה רבה לכם על שאתם קשובים למצב ההולנדי.

<אסתר וואוט: מה שאנו רואים כעת בהולנד, בהשוואה לשנת 2009, הינו סיקור מאוזן יותר בתקשורת , ואלו הן חדשות טובות מאוד.

<אסתר וואוט: מה שאני שומע מהצד השני, על כך שהתקשורת יותר אגרסיבית כלפי ישראל, בהולנד, בכל הכנות, ראיתי בתקשורת גם אפשרויות לקולות אחרים ולא רק פרו - פלסטינים.

<אסתר וואוט: יתכן וזה גם מאחר וסי.

<אסתר וואוט: איי.

<אסתר וואוט: די.

<אסתר וואוט: איי (CIDI), הארגון שלי, הביא 20 עיתונאים לישראל, זמן קצר לפני שפרצה פה מהומת האלוהים.

<אסתר וואוט: והם, למשל, ביקרו בבית החולים בנהריה.

<אסתר וואוט: רצוי תמיד לראות דברים במו עינייך.

<אסתר וואוט: לדעתי זה יכול להיות דבר נפלא ליישם ולפתח.

<אסתר וואוט: להביא אנשים, עיתונאים , מרחבי אירופה, לכאן, ולתת להם תוכנית מאוזנת, מאחר ו"מאוזן" היא מילת המפתח כאן.

<אסתר וואוט: בתקופה זו בהולנד, היו לנו ארבע הפגנות; השלישית היתה נוראית.

<אסתר וואוט: היא היתה במרכז העיר האג.

<אסתר וואוט: זוהי עיר השלום והצדק; שם ממוקם ה-איי.

<אסתר וואוט: ג'יי.

<אסתר וואוט: סי.

<אסתר וואוט: (IJC).

<אסתר וואוט: הבעיה שלי שם היא כי היה מדובר בהפגנה מאוד קיצונית, בה נאמר באופן מאוד ברור, "כולם מדברים על הציונים, כולם מדברים על הציונים, אבל כולנו יודעים שמדובר ביהודים, מדובר ביהודים".

<אסתר וואוט: המשטרה לא עשתה דבר בעניין; ויותר גרוע מכך, מערכת המשפט לא עשתה דבר בעניין.

<אסתר וואוט: אני רואה שמותחים את גבולות החוק בהולנד, ואני לא אוהב את זה, והם עדיין לא סיימו איתנו.

<אסתר וואוט: באמת, זה קורה בעיר השלום.

<אסתר וואוט: אני סבור, שמבחינה בינלאומית, קורה משהו שכדאי שנחשוב עליו.

<אסתר וואוט: דגלי דאעש הנראים לעין בהולנד והקיצוניות שמגיעה משם מעניינת מאוד מאחר וזה מעניק לנו, ישראל והעולם המערבי, מכנה משותף.

<אסתר וואוט: אני באמת סבור כי יש לכוון למכנה המשותף הזה.

<אסתר וואוט: ישראל נמצאת בחזית מול כוחות כמו, נקרא להם דאעש, אל-נוסרה, חמאס, מה שלא יהיה; כולם קבוצה גדולה של אנשים אשר אינם מעוניינים בהמשך קיומה של החברה המערבית.

<אסתר וואוט: לדעתי פה יש להיפגש בין ישראל לעולם המערבי.

<אסתר וואוט: בהולנד עצמה, קיימנו את ההפגנה הפרו - ישראלית הפומבית הראשונה בכיכר דאם, מרכז העיר אמסטרדם.

<אסתר וואוט: כן, היו כמה אנשים מהקהילה היהודית ההולנדית שטענו שזה היה מפחיד.

<אסתר וואוט: ובכן, עשינו זאת.

<אסתר וואוט: זה היה יפיפה, מפגן פרו ישראלית מכובד, אשר ביקרו בו 1,000 אנשים.

<אסתר וואוט: בתור הקהילה היהודית בהולנד, המונה לא יותר מ- 20,000 אנשים, לדעתי עשינו עבודה טובה.

<אסתר וואוט: זה אורגן תוך יומיים.

<אסתר וואוט: על פי התקשורת בהולנד, אנו מאוד מודעים לכך כי אין המדובר יותר ב- אם יקרה משהו במדינתנו, אלא מתי זה יקרה.

<אסתר וואוט: תודה רבה לכם.

יואל רזבוזוב: אנחנו עוברים לשגריר הולנד, ברוך הבא.

<קספר ולדקם: (אומר דברים בשפה האנגלית, להלן התרגום החופשי) אדוני היושב ראש, אני משרת כשגריר הולנד בישראל.

<קספר ולדקם: תודה על אירגון הישיבה הזו בעיתוי הנכון.

<קספר ולדקם: תודה גברת וואוט, מהולנד, ששיתפת אותנו בהתרשמותך מהולנד.

<קספר ולדקם: אבקש לפרט אודות אחת ההפגנות שהיא ציינה.

<קספר ולדקם: ביום חמישי שעבר, אכן התקיימה הפגנה מאוד קיצונית בהאג, שהיו בה בין 40 ל- 50 משתתפים אשר הניפו דגלים שחורים של הג'יהאד ודאעש וקראו ססמאות בהולנדית ובערבית, בין היתר נגד העולם המערבי, אמריקה והיהודים.

<קספר ולדקם: משרד התובע הכללי ההולנדי פתח בחקירה יום למחרת, ביום שישי שעבר, והכריז כי יבדוק סרטי וידאו שהוסרטו על ידי המשטרה, בעזרת מתורגמן.

<קספר ולדקם: הם הכריזו כי אם אכן יעלו משם עברות פליליות, ינקטו הליכים.

<קספר ולדקם: החקירה מובלת על ידי תובע.

<קספר ולדקם: ההפגנה גרמה זעם לא מבוטל בתקשורת ההולנדית ומחאה בקהילה היהודית ההולנדית, ובצדק.

<קספר ולדקם: המצב חמור.

<קספר ולדקם: כמו כן ביום שישי שעבר, מספר קבוצות פוליטיות בפרלמנט ההולנדי הפנו שאלות מפורטות באופן פורמאלי בכתב אל השר לביטחון וצדק שלנו ואל שר הפנים שלנו, לגבי ההפגנה הזו.

<קספר ולדקם: אדוני היושב ראש, תוכל להבין כי מאחר וקיימת חקירה תלויה ועומדת וכן תשובת הממשלה לשאלות הפרלמנטריות תלויה ועומדת, אני מעדיף שלא להקדים עם תוצאות ותשובות.

<קספר ולדקם: עם זאת, אני לוקח את ההזדמנות הזו כשגריר הולנד להרחיק את עצמי מההפגנה.

<קספר ולדקם: אנטישמיות היא דבר בלתי נסבל בחברה סובלנית.

<קספר ולדקם: שר החוץ ההולנדי פרנץ טימרמנס גינה בתוקף אנטישמיות, בדיון פרלמנטרי שארע לאחרונה.

<קספר ולדקם: במקרים של אנטישמיות, הרשויות המתאימות חייבות לנקוט באמצעים תקיפים.

<קספר ולדקם: אם לא, אנו מציבים את החברה שלנו במדרון אשר נטייתו הולכת וגדלה בקביעות.

<קספר ולדקם: התבטאויות של שנאה כנגד יהודים כמוה כהתבטאויות של שנאה כלפי כל מה שהולנד מייצגת.

<קספר ולדקם: אבקש כי תאפשרו לי להציג בפניכם הבחנה כללית אחרונה לגבי ההפגנות, אשר נערכו במספר ערים אירופאיות במהלך השבועות האחרונים.

<קספר ולדקם: אני אכן מאמין שאנו מסתכנים בייבוא סכסוכים מהמזרח התיכון לתוך אירופה.

<קספר ולדקם: במקום זאת, רצוי שאירופה למעשה תקדם ותייצא גישה של כבוד הדדי ושלום, ולא תייבא חוסר בטחון ושנאה.

<קספר ולדקם: אני מאמין שזה היה הנשיא הצרפתי וראש הממשלה הצרפתי, מנואל ואלס, אשר התבטאו לאחרונה באופן מאוד ברור ברוח זו.

<קספר ולדקם: במובן זה אין לאפשר כי דגלי השנאה ישתייכו לחברות שלנו.

<קספר ולדקם: תודה רבה כבוד היושב ראש.

יואל רזבוזוב: תודה לשגריר הולנד ואנחנו עוברים לשגריר דנמרק, מר ג'ספר ואהר.

<ג'ספר ואהר: (אומר דברים בשפה האנגלית, להלן התרגום החופשי) תודה לך כבוד היושב ראש, על שהזמנת אותנו לישיבה חשובה זו, אני מעריך זאת.

<ג'ספר ואהר: ראשית אבקש להתחבר להערות של עמיתי ההולנדי.

<ג'ספר ואהר: ברור כי חלק מהארועים שהינו עדים להם לאחרונה הינם בזויים ומתועבים.

<ג'ספר ואהר: אנו כחברה, כמדינה, נוקטים בעמדה הכי לא סובלנית כלפי אנטישמיות.

<ג'ספר ואהר: בספר שחולק כאן סביב שולחן זה, אין פרק על דנמרק; יש ציטוט אחד אך אין פרק.

<ג'ספר ואהר: אני לא מופתע.

<ג'ספר ואהר: אני מרוצה שאין, אך איני מופתע.

<ג'ספר ואהר: במונחים של חקיקה,, יש לנו חקיקה עוד מימי סוף שנות ה- 30 , אשר למעשה עברה מייד לאחר ליל הבדולח, אשר מיסודה כיוונה לכל אדם אחר אשר יצא כנגד כל אחד בשל אמונתו, גזעו, או תורתו, מה שלא יהיה.

<ג'ספר ואהר: חקיקה זו חוזקה במהלך השנים, לא בהוראת חוק ספציפית נגד אנטישמיות אלא בהרחבתה כך שכל התבטאות כזו תיכנס לגדר הדין הפלילי הדני.

<ג'ספר ואהר: למרבה המזל, היו לנו מקרים מועטים של אנטישמיות בדנמרק.

<ג'ספר ואהר: היתה הפגנה בשבוע שעבר, אשר לדעתי סוקרה גם בתקשורת הישראלית, שאורגנה על ידי קבוצה פרו-ישראלית, ואשר השגריר הישראלי למעשה החליט שלא לשאת בה דברים מאחר ולא הרגיש בנוח בנסיבות, וזה מצער מאוד.

<ג'ספר ואהר: בוצעו מעצרים, וכעת פותחים בהליכים ותהליכים משפטיים.

<ג'ספר ואהר: אנו דנים באנטישמיות.

<ג'ספר ואהר: ישנו עוד נושא שיחה סביב השולחן, הקשור למבצע צוק איתן.

<ג'ספר ואהר: עליי להזהיר מפני ערבוב שני נושאים שונים אלו.

<ג'ספר ואהר: כמדינה התומכת באופן ברור בחופש הביטוי, אנו כחברה גם מגנים על הזכות של תושבי דנמרק להביע את התנגדותם כנגד פעולות המתרחשות על הקרקע בהקשר לצוק איתן.

<ג'ספר ואהר: הינכם מודעים לעמדת ממשלתי בעניין זה; זה הובא במסקנות המועצה מישיבת המועצה ליחסי חוץ בשבוע שעבר אשר שר החוץ הישראלי קיבל בברכה.

<ג'ספר ואהר: אנו תומכים בזכותה של ישראל להגן על עצמה, ומאמינים שהתקיפות הרבות כנגד אזרחים באמצעות טילים שנורו בידי הארגון הטרוריסטי חמאס הינו בלתי נסבל לחלוטין.

<ג'ספר ואהר: כמו כן כחברה אנו מגנים על זכותם של אנשים בעלי דעה ביקורתית כלפי התנהלותה של ישראל להביע את עצמם.

<ג'ספר ואהר: ואני מאמין שזהו מצב בו יש לנקוט לפסוע על קו התפר.

<ג'ספר ואהר: על כן הייתי נזהר מפני ערבוב אנטישמיות עם כמה מהתגובות שאנו רואים בחלק מהציבור באירופה כאשר זה נוגע לזכויות אדם והניהול של הפעולות בהתאם לאמנות.

<ג'ספר ואהר: אני סבור כי עלתה נקודה חשובה מאוד מפי דובר קודם, לגבי אינטגרציה.

<ג'ספר ואהר: אני באמת מאמין כי אינטגרציה הינה אלמנט מפתח כאן של חברות כדי להימנע מזיהוי של קבוצה מסוימת.

<ג'ספר ואהר: ומי מכם שמעוניין אולי בבחינת הנסיון הדני בעניין, אציין כי לאחרונה חגגנו, הנצחנו, 200 שנה לשוויון זכויות לקהילה היהודית בדנמרק.

<ג'ספר ואהר: כתבתי מאמר דעה בעיתון ג'רוזלם פוסט ב- 28 במרץ השנה, ומי שמעוניין לקרוא אותו, אנא לא להסס לחפש אותו ברשת.

<ג'ספר ואהר: אין לי ספק, כי ממשלת דנמרק ותושביה, לא יהססו ויאבקו בכל המאמצים כנגד נגע האנטישמיות.

<ג'ספר ואהר: תודה לכם.

יואל רזבוזוב: תודה לשגריר דנמרק.

יואל רזבוזוב: רק נקודה אחת, שיש הבדל בין חופש הביטוי להסתה ואת זה אני רוצה שתראו כעניין מובהק ביותר, צריך להבדיל בין דמוקרטיה וחופש הביטוי להסתה נגד מדינת ישראל ונגד העם היהודי.

יואל רזבוזוב: תודה רבה.

יואל רזבוזוב: נעבור לשגריר שבדיה, קארל מגנוס נסר.

<קארל מגנוס נסר: (אומר דברים בשפה האנגלית, להלן התרגום החופשי) תודה רבה יום טוב.

<קארל מגנוס נסר: אני רק רוצה לתת הצהרה קצרה, באשר לסוגיה חשובה זו העומדת על הפרק.

<קארל מגנוס נסר: אנו מגנים באופן החריף ביותר את התקיפות האנטישמיות ששמענו עליהם היום, אשר מתועדות בקלסר שלפנינו, וכל יתר התקיפות האחרות מסוג זה, כמובן.

<קארל מגנוס נסר: אנטישמיות ודעות אחרות הנוגדות את עקרון השוויון, זכויות וכבוד לכל בני האדם, הינן עלבון ליחיד ולקהילה הנוגעים לדבר, ובסופו של דבר מאיימת על הדמוקרטיה.

<קארל מגנוס נסר: הממשלה השוודית עומדת איתנה במחויבותה להמשיך ללא לאות במאבק באנטישמיות, שנאת זרים וכל צורותיה של אי הסובלנות.

<קארל מגנוס נסר: מנהיגות פוליטית הינה הכרחית במאבק לסובלנות, והממשלה השוודית פועלת באופן הדוק עם הקהילה היהודית בשוודיה בנושאים האלה.

<קארל מגנוס נסר: שרים בממשלה לוקחים חלק בהפגנות שונות על מנת לתמוך בקהילה היהודית ולעמוד כנגד אנטישמיות.

<קארל מגנוס נסר: שיחות התיעצות מתקיימות באופן קבוע עם הקהילה היהודית.

<קארל מגנוס נסר: מימון נוסף הועבר לקהילה היהודית מתקציב המדינה לשם נקיטת אמצעי אבטחה.

<קארל מגנוס נסר: במרץ 2014, הממשלה הורתה למשטרה הארצית להגביר את מאמציה במובן של לחימה בפשעי שנאה על ידי הגדלת נפח הפעילות במשטרה.

<קארל מגנוס נסר: נציב תלונות הציבור בענייני אפליה חוקר תלונות ומוציא לפועל פעולות מניעה.

<קארל מגנוס נסר: באופן כללי, במסגרת מדיניות הממשלה בנושא בני מיעוט, כולל בני המיעוט היהודי, והחקיקה המתאימה, ננקטו אמצעים בכל האוכלוסיה, עם גישה לקדם שפה ותרבות של בני מיעוט, להעצים את אוכלוסיית בני המיעוט ולפעול כנגד אפליה.

<קארל מגנוס נסר: מעבר לכך, הממשלה השוודית נוקטת במספר אמצעים ספציפיים על מנת לפעול נגד אנטישמיות, שנאת זרים, וצורות אחרות של חוסר סובלנות, עם דגש מיוחד לבתי ספר ומורים.

<קארל מגנוס נסר: במסגרת תוכנית הפעולה של הממשלה כנגד קיצוניות שמהללת אלימות, הפרויקט בן השנתיים ממשיך להתקיים, עם מגמה ללמוד את ההתפתחות הקיצוניות הימנית בעשר מדינות אירופאיות.

<קארל מגנוס נסר: המטרה היא ליצור פלטפורמה לחילופי מידע על מנת למנוע קיצוניות ימנית, אשר מובילה להקצנה של קבוצות פוליטיות ולאלימות.

<קארל מגנוס נסר: עלינו גם ללמוד מהעבר, מר יושב ראש.

<קארל מגנוס נסר: פורום ההיסטוריה החיה הינו מוסד ממשלתי שוודי עם יעד לקידום דמוקרטיה, סובלנות, וזכויות אדם עם התמקדות בשואה.

<קארל מגנוס נסר: פעילויות הפורום מכוונות לחיזוק רצון האנשים לעבוד במרץ עם ערכים שווים לכולם.

<קארל מגנוס נסר: הממשלה אף העניקה מימון לפרס לזכרו של ראול וולנברג, אשר מוענק ביום הזכרון לראול וולנברג ב-27 באוגוסט.

<קארל מגנוס נסר: באביב השנה, הליגה נגד השמצה ערכה סקר עולמי על אנטישמיות שנקרא מדד "ה- 100 הגלובלי".

<קארל מגנוס נסר: שלושת המדינות עם רמת האנטישמיות הנמוכה ביותר בציונים הכלל עולמיים הינן לאוס, הפיליפינים ושוודיה.

<קארל מגנוס נסר: על פי הליגה נגד השמצה, שוודיה הינה המדינה האירופאית עם הכי מעט יחס אנטישמי באוכלוסיתה.

<קארל מגנוס נסר: אך אין מקום לשאננות ואנו ממשיכים להאבק בנחישות באנטישמיות בקרב האוכלוסיה שלנו.

<קארל מגנוס נסר: תודה רבה לכם.

יואל רזבוזוב: תודה רבה לשגריר שבדיה.

יואל רזבוזוב: אנחנו נעבור וניתן את רשות הדיבור לחבר הכנסת יואב בן צור.

יואב בן צור: אדוני היושב ראש, אני מבקש לפתוח בהערכה רבה על ההיענות הרבה לנושא חשוב מאין כמוהו שלשמו התכנסנו.

יואב בן צור: אין ספק שבימים האלה הדברים הללו הם דברים קריטיים במציאות שבה חיים היהודים באירופה.

יואב בן צור: לא ייתכן שבשנת 2014 יהודי יילך ברחוב וינסה כמה שיותר להסיר מעליו כל סממן יהודי כדי שהוא לא ייפגע, לא ייתכן שאנשים לא יוכלו לקיים את האמונה שלהם במקומות הללו.

יואב בן צור: אנחנו שמחים לשמוע שכל הנציגים פה בהחלט הם נגד האנטישמיות.

יואב בן צור: אני רוצה לומר דבר אחד מאוד בסיסי ויסודי.

יואב בן צור: ליהודים ובטח למדינת ישראל אין כלום נגד האיסלם, בטח לא נגד אנשים חפים מפשע, יש לנו מלחמה נגד הטרור, נגד אנשים שמשתמשים באיסלם כתירוץ להרוג.

יואב בן צור: אני רוצה לומר לכם, נציגי מדינות אירופה, ואפשר לומר את זה גם בארצות הברית, שגם הם חוו את החוויות הללו, כמו שאמר ידידי, חבר הכנסת ישראל חסון, היום אנחנו נלחמים בחזית מול הטרור פה, אבל אם תשימו לב, רוב האנשים באירופה שמתנהגים באנטישמיות הם מהגרים, אולי מהגרים לא חוקיים, אלה אנשים שבעצם מנסים להפוך סדרי עולם במדינות שלכם.

יואב בן צור: ייתכן מאוד שאם לא תטפלו בדברים כרגע, כמו שאמר ישראל ידידי, בסופו של דבר כל המציאות הזאת תיהפך להיות נגדכם ואז כבר יהיה מאוחר, כבר אי אפשר יהיה לטפל בדברים הללו.

יואב בן צור: אנחנו מאוד מקווים שתשימו לב ושהמדינות תתעוררנה כדי שבסופו של דבר לא תהיה מציאות שנקבל איזה שהן מושבות כל כך גדולות במדינות הללו, שגם לתושבים שלכם יהיה קשה מאוד לחיות עם זה.

יואב בן צור: תודה.

יואל רזבוזוב: תודה רבה לחבר הכנסת יואב בן צור.

יואל רזבוזוב: אנחנו ממשיכים בסדר היום.

יואל רזבוזוב: נתן נורמן גלברט מהקהילה היהודית בברלין, בבקשה.

<נתן נורמן גלברט: (אומר דברים בשפה האנגלית, להלן התרגום החופשי) אדוני היושב ראש, שגרירים, חברי הכנסת, רוב תודות על שהענקתם לי את הזכות לפנות בדברים אליכם היום כאן בכנסת.

<נתן נורמן גלברט: מאז שצה"ל החל במבצע צבאי כנגד ארגון הטרור חמאס ברצועת עזה, אנו עדים על בסיס יומי ברחבי גרמניה, ובכל עיר מרכזית, להפגנות פרו - פלסטיניות מאוד אגרסיביות.

<נתן נורמן גלברט: אנו רואים אנשים אשר בקושי מסוגלים לאמר "בוקר טוב" בגרמנית תקינה, אך יודעים טוב מאוד כי ישראל היא מדינה פשיסטית, כי ישראל רוצחת ילדים וכי ישראל גזענית.

<נתן נורמן גלברט: באותן ההפגנות אנו רואים על בסיס יומי התנוססות דגלים של ארגוני טרור אשר נחשבים באיחוד האירופי ובגרמניה, כמובן, לארגוני טרור, כמו למשל חמאס וחיזבאללה.

<נתן נורמן גלברט: באותן הפגנות, נשרפים דגלי ישראל.

<נתן נורמן גלברט: מפגינים פרו ישראלים מותקפים ונפגעים.

<נתן נורמן גלברט: הפגנות פרו ישראליות סופגות הפרעות.

<נתן נורמן גלברט: הקהילה היהודית כועסת בשקט ומפוחדת, בשל התקריות האלה.

<נתן נורמן גלברט: מאחר ודברים כאלו לא היו מאז 1933.

<נתן נורמן גלברט: מאחר ומה שהתחדש הינו שאנשים לא רק שרים ססמאות אנטי ישראליות אלא גם במפורש מציינים יהודים; הם קוראים: "יהודים לגזים", "יהודים פחדנים, צאו והילחמו" ו- "מוות ליהודים".

<נתן נורמן גלברט: זהו דבר אשר, כפי שציינתי, מעולם לא קרה בגרמניה, במיוחד בבירת גרמניה (ברלין), מאז 1933.

<נתן נורמן גלברט: ההפגנות הללו אינן הולכות; הן צועדות בערי גרמניה וצועקות את הססמאות הללו.

<נתן נורמן גלברט: כל זה קורה מול עיניהן ואוזניהן של המשטרות המקומיות.

<נתן נורמן גלברט: לא אומר שהמשטרה לא מתערבת; הם משתדלים מאוד להפריד בין הקבוצות השונות.

<נתן נורמן גלברט: זה בלתי נסבל שססמאות ודגלים טרוריסטים מונפים, והמשטרה הגרמנית אינה פועלת די הצורך, כפי שהם יכלו אם רצו.

<נתן נורמן גלברט: איני מבקש לחוקק חוקים חדשים בפרלמנט, אני רק דורש מגופי אכיפת החוק ליישם חוקים קיימים.

<נתן נורמן גלברט: ישנו חוק הפגנות, הקובע כי יש לקבל אישור לכל הפגנה ולמשטרה המקומית יש הזכות לאשר הפגנה, בכפוף לתנאים מסוימים בהם יעמוד המארגן בכל הפגנה.

<נתן נורמן גלברט: אני דורש מגופי אכיפת החוק המקומיים ליישם את התנאים הללו להפגנות, וכי המילה "יהודי" אפילו לא תיאמר בהפגנות הללו וכי לא יתנוססו דגלים טרוריסטים.

<נתן נורמן גלברט: יש לאכוף את החוק הפלילי, מאחר וקריאת "יהודים הם חזירים" ו- "מוות ליהודים" הינה הסתה על פי המשפט הפלילי בגרמניה.

<נתן נורמן גלברט: אם כן מדוע המשטרה הגרמנית אינה אוספת את פרטי ההתקשרות של האנשים המבצעים את הפשעים הללו?

<נתן נורמן גלברט: הם היו עושים כן אם בנק היה נשדד.

<נתן נורמן גלברט: הם היו עושים כן אם מכונית נגנבת, אך הם לא עושים כן כאשר קהל בברלין צועק באגרסיביות "מוות ליהודים".

<נתן נורמן גלברט: סבורני כי לקהילה היהודית, מרביתם אזרחים של הרפובליקה הפדרלית של גרמניה, מגיע לקחת חלק בהפגנות מבלי שהם יותקפו פיזית ומבלי לפחד, ולהראות סולידריות עם כל מדינה שהיא, בין אם זו גרמניה או אלו הם הפלסטינים, או כמובן ישראל.

<נתן נורמן גלברט: אני מאמין כי לעיתים כשנראה שישנם אויבים לערכים הדמוקרטיים שלנו, אשר משתמשים בכוח, אזי יש מקרים בהם גופי אכיפת החוק נדרשים להראות שגם הם מסוגלים לנקוט באמצעים כוחניים כדי להשליט סדר על מנת להציל את הדמוקרטיה.

<נתן נורמן גלברט: אם מפגינים אינם שומרים על התנאים שקבעה המשטרה המקומית, ניתן להזהיר אותם, וניתן לבקש מהם לפנות את המקום.

<נתן נורמן גלברט: חוק ההפגנות בגרמניה, מעניק גם את הזכות לפזר הפגנה.

<נתן נורמן גלברט: וזה דבר שהייתי מצפה שהמשטרה המקומית תבצע.

<נתן נורמן גלברט: מה שלא קרה.

<נתן נורמן גלברט: ואני מבקש בדחיפות מנציגינו מהשגרירות הגרמנית להעביר את המסר הזה לגופי אכיפת החוק במדינות הפדרליות בגרמניה, להשתדל עד כמה שניתן לאפשר ליהודים להרגיש שוב בנוח בגרמניה, מה שאינו לחלוטין המצב כרגע.

<נתן נורמן גלברט: תודה רבה לכם.

יואל רזבוזוב: תודה לנורמן גלברט מהקהילה היהודית בברלין.

יואל רזבוזוב: נמצא כאן המזכיר הראשון בשגרירות גרמניה, מר סיימון קריי, בבקשה.

<סיימון קריי: (אומר דברים בשפה האנגלית, להלן התרגום החופשי) אדוני היושב ראש, חברי הכנסת, גבירותיי ורבותיי.

<סיימון קריי: תודה לכם על שנתתם גם לי את ההזדמנות הזו לפנות אליכם בשם השגרירות הגרמנית.

<סיימון קריי: וכן תודה רבה לכם על שהענקתם לנו מבט פנימי על מה שקורה בגרמניה כרגע וכיצד הקהילה היהודית חשה בעניין זה.

<סיימון קריי: ללא ספק ומטעמים ברורים לחלוטין, אנו בגרמניה אף מוטרדים יותר ממעשי האלימות הללו ומההפגנות להן היינו עדים בימים האחרונים.

<סיימון קריי: אנו מזועזעים, אפילו יותר להערכתי מכל מדינה אחרת.

<סיימון קריי: בהצהרות פומביות וכן בהופעות פומביות, מנהיגי ממשלתנו, כולל הנשיא הפדרלי וקנצלרית מרקל, אך גם נציגים חשובים נוספים בחברה האזרחית הגרמנית, גינו בחריפות את מעשי האלימות הללו והתבטאויות אנטי-ישראליות ואנטישמיות אשר נעשה בהן שימוש במהלך הפגנות פרו פלסטיניות ואנטי ישראליות בגרמניה.

<סיימון קריי: הן מהוות תקיפה על חרותנו, וכן, כמובן, על הסובלנות שלנו.

<סיימון קריי: אלו הן נסיונות לערער את היסודות של הסדר החוקתי שלנו, המבוסס על חירות ודמוקרטיה.

<סיימון קריי: איננו יכולים לקבל זאת, ולא נקבל זאת.

<סיימון קריי: מכוח הדין הפלילי, מעמידים לדין בגין פעולות אנטישמיות, עם כל האמצעים העומדים לרשותינו בדין.

<סיימון קריי: ואינני כאן על מנת להגן על המשטרה הגרמנית.

<סיימון קריי: אני רק יודע כי חקירות פליליות נפתחו, וכי מתנהלות תביעות בגין פעולות הסתה.

<סיימון קריי: רשויות הבטחון הגרמני, הן ברמה הפדרלית והן ברמה האזורית, מאוד רגישות.

<סיימון קריי: הן דואגות לכך שהפגנות יוכלו להתנהל ללא הפרעה.

<סיימון קריי: עם זאת, אם ישנן הפרעות, המשטרה תתערב מיידית כדי למנוע הסלמה נוספת.

<סיימון קריי: כל הרשויות מצויות בקשר הדוק אחת עם השניה – וזה, אני מאמין, גם מאוד חשוב – גם עם השגרירות הישראלית בברלין, ועם רשויות וסוכנויות הבטחון הישראליות הממוקמות כאן ובברלין.

<סיימון קריי: היינו עדים להצלחה ראשונה, בימים האחרונים, כאשר כוחות המשטרה בברלין אסרו – סוף כל סוף, אם יורשה לי לומר – שססמאות יכוונו נגד יהודים, כפי שציינתם, או כנגד ישראל, בהפגנות שהתרחשו שם.

<סיימון קריי: אני מבקש בהזדמנות זו, אם אפשר, גם לציין כי בשבוע שעבר שרי החוץ של צרפת, אטליה וגרמניה פרסמו הודעה מאוד חשובה יחדיו, בה הם הודיעו כי לרטוריקה אנטישמית ולעוינות כלפי יהודים אין מקום בחברות שלנו.

<סיימון קריי: תודה רבה.

יואל רזבוזוב: תודה למזכיר הראשון בשגרירות גרמניה, מר סיימון קריי, ובאמת אנחנו רוצים לשבח את ממשלת גרמניה על הפעולות שהיא נוקטת כנגד האנטישמיות, אבל היינו רוצים, בשביל זה קיימנו את הדיון הזה, כדי ששיתוף הפעולה בין הקהילות היהודיות לגורמים בשלטון יהיה בחיבור טוב יותר ואותן הקהילות שחוות את המצוקה יוכלו באופן נקודתי להראות ולהסביר באמת איפה צריך לטפל בשורש הבעיה.

יואל רזבוזוב: הייתי רוצה גם להגיד שני משפטים שמסתובבים היום במדינה, שדי ממחישים את המצב, כדי שתוכלו להעביר הלאה.

יואל רזבוזוב: אנחנו, מדינת ישראל, בעזרת המערכת נגד טילים, כיפת ברזל, מגנים על האנשים שלנו, חמאס, לעומת זאת, בעזרת האנשים שלו מגן על מערכת הטילים שלו.

יואל רזבוזוב: אני חושב שזו נקודה שחשוב מאוד להבהיר.

יואל רזבוזוב: הדבר השני, אם הטרור יניח את נשקו יהיה שלום, אנחנו יודעים, אנחנו בסך הכול מדינה שרוצה שלום, רוצים שיהיה כאן שקט, אבל אם מדינת ישראל תניח את נשקה לא תהיה מדינה יהודית.

יואל רזבוזוב: זו נקודה שחשוב להבהיר, כי שני המשפטים האלה מעבירים את התחושה ועל מה אנחנו נלחמים.

יואל רזבוזוב: אנחנו עוברים הלאה, מר רפאל וורנר, יושב ראש קהילת היהודים הפלמיים בבלגיה.

<רפאל וורנר: אני אדבר בעברית.

<רפאל וורנר: קודם כל אני רוצה להודות למדינת ישראל, גם על הכינוס של היום וגם על כל מה שאתם עושים, ותדעו שבגולה אנחנו מתפללים כל יום לשלומם של חיילי מדינת ישראל, שלא רק שומרים על הבית פה, אלא שומרים גם על הבית שלנו.

<רפאל וורנר: זו ההרגשה שיש לנו.

<רפאל וורנר: דבר שני, אני רוצה להודות פה, יש פה נציג של השגרירות הבלגית, על הקשרים המצוינים שיש בין הקהילות היהודיות בבלגיה, לממשל.

<רפאל וורנר: פוליטית אנחנו לא תמיד מסכימים, אבל אחרי הרצח בבריסל הם הגבירו את השמירה ויש יחסים מאוד מאוד טובים בכל מה שקשור לדו קיום.

<רפאל וורנר: על ההפגנות אני לא רוצה להאריך, זה דומה כמעט כמו בכל מדינה ומדינה.

<רפאל וורנר: באנטוורפן צעקו 'קייבר אל ג'הוד', בבריסל קראו 'מורט א-ג'יף'.

<רפאל וורנר: המשטרה עושה מה שהיא יכולה, אולי בתי המשפט לא, אבל על זה אני לא רוצה להאריך.

<רפאל וורנר: אני גם רוצה להודות ל-Israel Jewish Congress, שהם עושים עבודה מצוינת בכל מה שקשור לקרב לבבות פוליטיקאים, כי אני צריך שהפוליטיקאים, המנהיגים באירופה, בכל זאת מתנהגים בסדר ולא מבקרים כל כך את מדינת ישראל בשבועות האחרונים.

<רפאל וורנר: מה שאני כן רוצה להגיד זה ששמענו פה חברי כנסת שדיברו מאוד מאוד יפה, אבל אני רוצה לשמוע אותם בטלוויזיה בבלגיה, אני רוצה לשמוע אותם ב-CNN, לא פה.

<רפאל וורנר: פה אתם משכנעים משוכנעים, לא צריך פה להאריך בדיבורים האלה.

<רפאל וורנר: רבותיי, בבלגיה, לא כמו בהולנד, יש עשרה עמודים בעיתון הכי חשוב בבלגיה, עשרה עמודים על עזה השבוע בשבת, ואולי שלוש שורות על התגובה היהודית.

<רפאל וורנר: הם צלצלו אליי, רוצים לראיין אותי, הם שמעו על מה אני הולך לדבר וכבר לא צלצלו בחזרה.

<רפאל וורנר: הכול נגד מדינת ישראל, והם לא מבינים, זה לא רק שזה נגד מדינת ישראל, זה פשוט איום על יהדות בלגיה.

<רפאל וורנר: חברים טובים שלי, שאני עובד איתם, 'למה אתם הורגים ילדים בעזה?

<רפאל וורנר: למה זה?

<רפאל וורנר: למה זה?' רבותיי, דבר חדש שלא היה עוד בבלגיה, השבת 120 רופאים חתמו על עצומה נגד מה שישראל עושה בעזה - - -

<קריאה: גם רופאים ישראלים.

<רפאל וורנר: בלי מילה על מה שהם עושים לנו, בלי מילה אחת.

<רפאל וורנר: רבותיי, וזו קצת ביקורת על מדינת ישראל, אין הסברה באירופה.

<רפאל וורנר: לא יודע, נדמה לי שאתם עושים הסברה בכל העולם חוץ מאירופה.

<רפאל וורנר: מדברים עם השגרירות בבלגיה, הם אומרים לנו 'אין תקציבים'.

<רפאל וורנר: רבותיי, זה מאוד חשוב, אתם צריכים להופיע כמה שיותר, אולי לעשות תקציבים יותר גדולים, הקונגרס היהודי הישראלי עושים כל מה שהם יכולים לעשות, אבל זה לא מספיק, רבותיי.

<רפאל וורנר: אני רואה שבבלגיה זה לא מספיק, זו פשוט דפרסיה לקרוא את העיתונות, לראות את הטלוויזיה.

<רפאל וורנר: דבר שיושב ראש הקונגרס היהודי הישראלי אמר, אנחנו לקחנו את היוזמה לכתוב לראשי אירופה.

<רפאל וורנר: עכשיו הולכים להקים ממשלה חדשה באירופה, אנחנו כתבנו מכתבים לפרזידנט של (נציבות) אירופה, כתבנו ליונקר, כתבנו לשולץ, אלה כאילו שרים, קומיסרים של אירופה, אנחנו תובעים מהם שימנו קומיסר נגד אנטישמיות ונגד גזענות.

<רפאל וורנר: אני מבקש פה מכל השגרירים שנמצאים פה, תשפיעו על ממשלותיכם, זה מאוד חשוב שיהיה מישהו מעל כל המדינות האלה שייזהר, שייתן פקודות, זה מאוד מאוד חשוב באירופה.

<רפאל וורנר: זה אני מבקש, וביחד עם הקונגרס היהודי הישראלי אנחנו עובדים על זה, אנחנו בירת אירופה, אנחנו עושים מה שאנחנו יכולים, אנחנו מבקשים מכל הנציגים פה, של כל קהילות אירופה, שישפיעו על ממשלותיהם ואנחנו מבקשים מהשגרירים שישפיעו על ממשלתם.

<רפאל וורנר: אני לא יודע אם זה יעזור הרבה, אבל בכל זאת משהו זה יעשה.

<רפאל וורנר: אני מודה לכם.

יואל רזבוזוב: תודה רבה למר רפאל וורנר, יושב ראש קהילת היהודים בבלגיה.

יואל רזבוזוב: סגן שגריר בלגיה, מר מיכאל אנדנהוף.

<מיכאל אנדנהוף: (אומר דברים בשפה האנגלית, להלן התרגום החופשי) אדוני היושב ראש, תודה רבה על זימון הישיבה החשובה הזו בזמן.

<מיכאל אנדנהוף: הרשויות שלי, ביקשו ממני להעביר לכם מסר ברור אחד: את העובדה שבלגיה נוקטת בעמדה לא מתפשרת בנוגע לאנטישמיות וכל צורה אחרת של גזענות ואפליה.

<מיכאל אנדנהוף: אנו לא נקבל כל פעולה של אנטישמיות על אדמתנו, ואם תהיה פעולה שכזו, תגובת הרשויות תמשיך להיות מיידית ונוקשה.

<מיכאל אנדנהוף: בוודאי אין צורך לומר לכם כי התקיפה על המוזאון היהודי בבריסל במאי היווה הלם עבור כל המדינה שלנו, והתגובות מאז היו מאוד חזקות.

<מיכאל אנדנהוף: אני שמח לשמוע גם ממר וורנר כי היה שיתוף פעולה טוב עימו גם כן, והדבר גם צויין, אני רואה, בדו"ח של הקונגרס הישראלי יהודי, אשר חולק היום - כי מאז, והאמת שגם לפני כן אך עוד יותר בעוצמה כעת, ישנו שיתוף פעולה הדוק בין שר הפנים והקהילה היהודית.

<מיכאל אנדנהוף: מקומות התכנסות יהודיים וסמלים יהודיים שונים אשר זכו כבר לאבטחה לפני כן, ממשיכים לקבל אותה.

<מיכאל אנדנהוף: ואנו מחפשים דרכים נוספות כיצד להמשיך בזאת ולוודא כי אירוע כמו שקרה בבריסל לא יקרה שנית.

<מיכאל אנדנהוף: אני יכול לדווח לכם כי החשוד בביצוע התקיפה, מדהי נמאוכה, יוסגר מצרפת לבלגיה בימים הקרובים, ואז ייעשה הצדק.

<מיכאל אנדנהוף: בנוגע להפגנות, רק הערה קצרה.

<מיכאל אנדנהוף: גם בבלגיה, חופש הביטוי הינו ערך מאוד חשוב, ואני מאמין שבכל הדמוקרטיות זהו ערך חשוב.

<מיכאל אנדנהוף: אי לכך, הרשויות המקומיות מאפשרות קיום הפגנות לגבי הארועים הנוכחים בעזה, אך תחת הגבלות מחמירות מאוד.

<מיכאל אנדנהוף: ואני חושב שההפגנות עד כה הראו גם כי ברגע שהועלו ססמאות כנגד יהודים, הרשויות שלנו נהגו בקשיחות ונוקשות בעניין.

<מיכאל אנדנהוף: אני יודע אם כן כי כוחות המשטרה עוקבות אחרי זה מקרוב.

<מיכאל אנדנהוף: ואני מבקש לדבוק בהערות הללו.

<מיכאל אנדנהוף: ביקשתם שאדבר בקצרה, ואני מאמין כי אלו הם המסרים העיקריים שביקשתי לשתף אתכם.

<מיכאל אנדנהוף: תודה רבה לכם.

יואל רזבוזוב: תודה רבה לסגן שגריר בלגיה.

יואל רזבוזוב: ואנחנו עוברים לנציג מהקהילה היהודית בבריטניה, מר מרק גרדנר.

<מרק גרדנר: (אומר דברים בשפה האנגלית, להלן התרגום החופשי) תודה לכם.

<מרק גרדנר: בבריטניה רשמנו יותר מ- 100 ארועים אנטישמיים ברחבי המדינה.

<מרק גרדנר: זהו גל האנטישמיות השני בעוצמתו, לאחר זה שהיה בשנת 2009, במבצע עופרת יצוקה.

<מרק גרדנר: הארועים האנטישמיים לא היו אלימים כמו במקומות רבים אחרים ברחבי העולם, והיו לנו לפחות 75 הפגנות אנטי ישראליות.

<מרק גרדנר: הארגון שלי הדגיש דוגמאות לאנטישמיות בהפגנות הללו, אך הן מאוד מבודדות.

<מרק גרדנר: תהיה זו שגיאה לאפיין את ההפגנות הללו כאנטישמיות.

<מרק גרדנר: הן אנטי-ישראליות, עם דוגמאות קלות לאנטישמיות בתוכן.

<מרק גרדנר: המצב כרגע בבריטניה אינו באותו מקום, למשל, כמו אצל הקולגות שלנו בצרפת וחלק מהמדינות האחרות, דבר שחשוב לציין.

<מרק גרדנר: יחד עם זאת, הסכנה בתקיפות טרור אנטישמיות תמיד עומדת לנגד עינינו בחשיבות עליונה, ותמיד מהווה סכנה גדולה ואמיתית, כמו ההחמרה הפתאומית במספר הארועים האנטישמיים.

<מרק גרדנר: דנו היום בנושא האנטישמיות כתוצר לוואי או חלק אינטגרלי מהתחושות והשנאה נגד ישראל.

<מרק גרדנר: אני חושב שזה נכון, אבל אני חושש שזה מערפל את החלק השלישי שקיים כרגע באירופה, שהינו אנטישמיות כתוצר לוואי או חלק אינטגרלי לשנאה למדינה ושנאה לממסד.

<מרק גרדנר: זה מובן שחברי הכנסת ידונו על ישראל כחזית של העולם המערבי מול ג'יהאד עולמי, אך כאשר אנו דנים על נושאים פוליטיים פנימיים אירופאים עלינו להתיחס לאנטישמיות, ובמיוחד במצב בצרפת, כחזית אחרת, במקרה זה היהודים מהווים חזית לסכנות הטמונות בג'יהאדיזם של אזרחים אירופאים בתוך מדינות אירופאיות.

<מרק גרדנר: ואני סבור כי התגובות שאנחנו שומעים היום של השגרירים סביב שולחן בר חשיבות זה מעיד עד כמה רחוק הגיעו הממשלות האירופאיות מאז שנת 2000, שם היתה נקודת הפתיחה.

<מרק גרדנר: לא ב- 2014, לא ב- 2009 וגם לא ב- 2006.

<מרק גרדנר: בשנת 2000 היתה נקודת הפתיחה.

<מרק גרדנר: לקח לנו שנתיים או שלוש להביא את הממשלה והמשטרה בבריטניה, להבין את המצב.

<מרק גרדנר: לחלק ממדינות אירופה לוקח הרבה יותר זמן להבין גם כן.

<מרק גרדנר: אני סבור כי מה שאנו צופים בו כרגע הינו שהם מבינים את הסיטואציה.

<מרק גרדנר: הם מבינים שהיהודים הם בסך הכל החזית של זה.

<מרק גרדנר: זה במימד המקומי.

<מרק גרדנר: זה נקשר לדיון העניין במובן המקומי.

<מרק גרדנר: אני מאמין שזה מאוד חשוב.

<מרק גרדנר: אם הישראלים מעוניינים להתחיל להיות מעורבים בכך, כפי שכדאי שתהיו, שוחחו מקרוב עם הקהילות המקומיות כדי להבין את המסע שהם היו בו משנת 2000 עם הממשלות המקומיות שלהם, עם המשטרה המקומית וגורמי אכיפת החוק המקומיים, ואז תבינו כיצד תוכלו לתרום למאבק באופן פורה, מועיל ומעשי.

<מרק גרדנר: תודה רבה.

יואל רזבוזוב: תודה למר גרדנר, מהקהילה היהודית בבריטניה.

יואל רזבוזוב: אנחנו נעבור לראש הקהילה היהודית בהונגריה, מר פיטר גונצ'י, האחראי על הביטחון.

<פיטר גונצ'י: (אומר דברים בשפה האנגלית, להלן התרגום החופשי) שלום לכולם, אני מייצג את הקהילה היהודית ההונגרית.

<פיטר גונצ'י: לפני חודש היינו באותו מקום.

<פיטר גונצ'י: נראה שאנו דנים רבות על האנטישמיות והגזענות ההונגרית והאגף הימני.

<פיטר גונצ'י: היום אקצר בדבריי, מאחר ובהונגריה נרשמה רק הפגנה אחת אנטי ישראלית אשר היתה שקטה, והפגנה אחת פרו ישראלית.

<פיטר גונצ'י: זה הכל.

<פיטר גונצ'י: בבודפשט היום, בצד שלנו, שקט.

<פיטר גונצ'י: תודה לכם.

יואל רזבוזוב: תודה.

יואל רזבוזוב: אנחנו עוברים לשגרירות הונגריה, סגן ראש המשלחת, מר סנדור פמוק.

<סנדור פמוק: (אומר דברים בשפה האנגלית, להלן התרגום החופשי) שלום לכם, אני הנציג כאן מטעם השגרירות ההונגרית.

<סנדור פמוק: ברצוני רק להדגיש, כי למעשה - כפי שציין חברי זה הרגע - המצב אצלנו די שקט בהקשר הזה.

<סנדור פמוק: בבודפשט היתה הפגנה אחת, פרו-פלסטינית, אך ללא תקריות וללא אלימות.

<סנדור פמוק: היתה הפגנת תמיכה פרו-ישראלית גדולה וחשובה .

<סנדור פמוק: ברצוני גם להדגיש כי לממשלה ההונגרית ממשיכה להיות מדיניות של חוסר סבלנות כלפי אנטישמיות, וגילויים מסוגים שונים של אנטישמיות, גזענות ושנאת זרים, וזו תהיה גם בעתיד המדיניות של הממשלה ההונגרית.

<סנדור פמוק: וברצוני לציין כי אעביר את כל המסרים והרעיונות שהועלו כאן היום בישיבה החשובה הזו.

<סנדור פמוק: תודה לכם.

יואל רזבוזוב: תודה רבה.

יואל רזבוזוב: חברים, אנחנו חייבים להיצמד ללוח זמנים ולמגבלות הזמן.

יואל רזבוזוב: לא להגיע לזמן ממושך של דברים, כי אנחנו עומדים בלחץ של זמן.

יואל רזבוזוב: אנחנו ממשיכים הלאה עם ריקרדו פציפיטי, נשיא הקהילה היהודית ברומא.

<ריקרדו פציפיטי: תודה רבה.

<ריקרדו פציפיטי: דבר ראשון אני רוצה להודות לכולכם שארגנתם את המפגש הזה עם נציגי הקונגרס היהודי הישראלי.

<ריקרדו פציפיטי: אני חושב שאינכם מבינים עד כמה זה אירוע היסטורי, זו הפעם הראשונה שאנחנו ביחד, חברי כנסת, מנהיגי הקהילות היהודיות ונציגי השגרירויות באירופה.

<ריקרדו פציפיטי: (אומר דברים בשפה האנגלית, להלן התרגום החופשי) אני מאמין שזה חשוב, מאחר וזו אינה הזדמנות להתחיל דיון בין יהודים הגרים בפזורה ליהודים הגרים בישראל.

<ריקרדו פציפיטי: הייתי רוצה שננצל את ההזדמנות הזו להבין מה נעשה לאחר הפגישה הזו, ולא רק להבין מדוע קיים כל המצב הזה.

<ריקרדו פציפיטי: אני סבור שאתה מבין, אדוני השגריר, שיש לנו שתי מלחמות שונות: מלחמה בחזית, בצבא, ומלחמה בתקשורת.

<ריקרדו פציפיטי: אך זה שונה הפעם מזמנים אחרים.

<ריקרדו פציפיטי: בזמנים אחרים היינו בתקשורת, רק בתקשורת הרשמית, שבה יש אחריות וגם דברים נוספים.

<ריקרדו פציפיטי: אם נשווה את המצב בתקשורת באירופה ואזורים אחרים בעולם, כמו במלחמה האחרונה או במלחמות אחרות, נכון שהמצב כרגע הוא ב- 100% טוב יותר מאשר במקרים אחרים.

<ריקרדו פציפיטי: ההבדל במצב כיום הוא שכיום יש לנו את הרשת החברתית - פייסבוק, טוויטר - שם לכל האנשים, אין אחריות, ויכולים לעשות שימוש בכל המילים.

<ריקרדו פציפיטי: הם מתחילים את התדמית של היהודים כפושעים בכל מקום בעולם.

<ריקרדו פציפיטי: אדוני שגריר הפרלמנט האירופאי, ברצוני לומר לך באופן מאוד ברור עם הסמכות שיש לי בקהילה, נכון ששאלת אותי אם אני מעדיף לקבל את כל ההמלצות או אם אני מעדיף לקבל סולידריות בשל היותנו קורבנות של מעשי אנטישמיות באירופה, או אם אתה שואל שהייתי מעדיף לקבל התקפות בשל היותנו פושעים לגבי המצב במלחמה הזו.

<ריקרדו פציפיטי: נכון שאני אעדיף את הסיטואציה השניה.

<ריקרדו פציפיטי: הזמנים בהם העם היהודי הינו רק תדמית של קורבן, הסתיימו.

<ריקרדו פציפיטי: חשוב שתבין כי סיטואציה זו באירופה הינה גם באחריותך.

<ריקרדו פציפיטי: פעילות המשטרה באירופה.

<ריקרדו פציפיטי: אינך מבין מה קורה בישראל, מאחר ואתה חושב שהמלחמה הזו, גם המלחמה הזו נגד חמאס, היא רק מלחמה בין ישראל או בין האוכלוסיה היהודית בכל רחבי אירופה ורחבי העולם, נגד חמאס.

<ריקרדו פציפיטי: לא, זו מלחמה נגד המנטליות שלנו, הדמוקרטיה באירופה, שהשגנו לאחר השואה.

<ריקרדו פציפיטי: אני לא רוצה לעשות שימוש כעת בשואה רק מאחר ושאלתי אותך.

<ריקרדו פציפיטי: איני מקבל את צלבי הקרס מול חנות, כמו ב- 150 חנויות הלילה ברומא.

<ריקרדו פציפיטי: זה לא חשוב לנו.

<ריקרדו פציפיטי: חשוב להבין מה אנו רוצים לעשות יחדיו כדי שייפסק המצב הזה בתוך הרשת החברתית.

<ריקרדו פציפיטי: ברצוני ליידע אותך, שזה חשוב, אודות הביקור האחרון של שרת החוץ שלנו בישראל, מוגריני, שסביר שתהיה מועמדת כמו שר החוץ באירופה.

<ריקרדו פציפיטי: היא החליטה עם השגריר האיטלקי שלנו ללכת לאשדוד לבקר את האוכלוסיה האזרחית, עולים חדשים מאיטליה.

<ריקרדו פציפיטי: ברצוני להודות לכם ולהודות לשגריר איטליה שכאן איתנו.

<ריקרדו פציפיטי: ברצוני גם להודות לדבריהם של שלושת שרי החוץ, בעקבות המצב הנוכחי.

<ריקרדו פציפיטי: בדבריהם הם התבטאו כנגד פעילות המתנגדת ליהודים באירופה.

<ריקרדו פציפיטי: הריני פונה אליכם, חברי הכנסת.

<ריקרדו פציפיטי: חשוב להשתמש בטכנולוגיה החכמה והאינטיליגנטית שלנו, ברשת החברתית.

<ריקרדו פציפיטי: עלינו להתחיל מלחמה חדשה בתוך הרשת החברתית.

<ריקרדו פציפיטי: עליכם לתמוך בכל הקהילות היהודיות.

<ריקרדו פציפיטי: אתם יכולים להיות בטוחים שלא תיוותרו לבדכם.

<ריקרדו פציפיטי: אתמול הייתי עם אשתי בלוויה של אחד החיילים וברצוני להראות לכם את דברי חברו, חייל אחר.

<ריקרדו פציפיטי: לא היתה מילה אחת נגד האויב, מילה על ילדים, מילה על הבנים שרוצים לחיות בשלום, אך לא מילה אחת על כך שאנשים אחרים הורגים אותנו.

<ריקרדו פציפיטי: בבקשה, עליכם להבין זאת, זה לא חייל שאני מכיר אך החלטתי ללכת מאחר והוא כמו הבן שלנו.

יואל רזבוזוב: תודה, מר ריקרדו, ואנחנו נעבור לנציג שגרירות איטליה, מר ניקולה אורלנדו.

יואל רזבוזוב: אנא עשה זאת בקיצור.

<ניקולה אורלנדו: (אומר דברים בשפה האנגלית, להלן התרגום החופשי) תודה לכם על ההזדמנות הזו, אשר בה, הועלו סימנים מאוד חשובים ומדאיגים על מה שקורה באירופה.

<ניקולה אורלנדו: יש לדחות לחלוטין ארועים כאלה.

<ניקולה אורלנדו: הם אינם חלק מהמערכת הדמוקרטית שלנו.

<ניקולה אורלנדו: הם איום כנגד הקהילות שלנו, לא רק הקהילה היהודית, אלא במקרה שלנו גם על כל הקהילה האיטלקית.

<ניקולה אורלנדו: אני מצטרף לגינוי החזק ביותר, שהובא מפי עמיתיי , מפיכם ומפי הנציגים של הקהילות היהודיות.

<ניקולה אורלנדו: באיטליה, אנו רואים פחות סימנים מהסוג הזה, אנו הושפענו קצת פחות.

<ניקולה אורלנדו: למען האמת, היתה אצלנו הפגנה מאוד גדולה שנערכה ממול לפנתיאון, בלב העיר רומא, שם, תודות לאירגון של הקהילה היהודית שלנו, יותר מ- 2,000 איש הפגינו לטובת ישראל.

<ניקולה אורלנדו: מספר ימים לפני כן, הפגנה כנגד ישראל זכתה ב- 12 משתתפים בלבד.

<ניקולה אורלנדו: אנו רואים זאת כסימן מאוד חשוב לסוג היחס שיש באיטליה למצב הזה.

<ניקולה אורלנדו: למרבה הצער, כפי שציין ריקרדו, אמש על קירות בתים ברומא הותזו בגרפיטי צלבות קרס, וזהו דבר שאנו מגנים בתקיפות.

<ניקולה אורלנדו: זה רק מעיד שאין עלינו להפחית את הערנות שלנו, על אף שאיטליה לא הושפעה עדיין, כפי שמדינות אחרות הושפעו.

<ניקולה אורלנדו: הדרך בה אנו מגיבים היא מאוד ברורה.

<ניקולה אורלנדו: ריקרדו כבר ציין כי שרת החוץ שלנו ביקרה כאן לאחרונה.

<ניקולה אורלנדו: ביקרנו באשדוד.

<ניקולה אורלנדו: היא לקחה חלק בהצהרה המשותפת יחד עם שרי החוץ של גרמניה וצרפת בגינוי להסתה אנטישמית בכל רחבי העולם, באופן החריף ביותר.

<ניקולה אורלנדו: אנו כמובן תמכנו במסקנות של המועצה האירופאית האחרונה באותה המידה.

<ניקולה אורלנדו: באיטליה, אנו מאמינים שמאוד חשוב לקדם מודעות למה שקורה, ולחנך את הנוער שלנו, כך שבעתיד נצמצם למינימום ונסיר לחלוטין דעות שכאלה.

<ניקולה אורלנדו: זו הסיבה, שהחל משנת 2000, יש באיטליה חוק לקידום הנצחת השואה ביום הזכרון הבינלאומי לשואה.

<ניקולה אורלנדו: אנו המדינה הראשונה בעולם לעשות כן, לאחר ישראל כמובן, לאחר שהאיחוד האירופאי והאומות המאוחדות, החליטו רשמית להכיר במועד חשוב הזה.

<ניקולה אורלנדו: אנו מאמינים כי יום הזכרון הבינלאומי לשואה הינו חשוב לחינוך אנשים.

<ניקולה אורלנדו: זה לא רק עניין של הנצחה אלא גם עניין של חינוך הנוער שלנו בפרט.

<ניקולה אורלנדו: ארגנו מספר מסעות.

<ניקולה אורלנדו: בהן אנו מביאים מורים לישראל כדי ללמוד ביד ושם איך לחנך את התלמידים על השואה ואנטישמיות במיוחד.

<ניקולה אורלנדו: באותה הרוח, אנו מארגנים, בחסות הנשיאות שלנו, בדצמבר 2014, סימפוזיון עם נציגויות של כל המדינות האירופאיות , אודות הקמת רשת אירופאית לחינוך על השואה, אשר אנו מאמינים שתהיה מאוד מועילה לעמנו ולקהילות שלנו.

<ניקולה אורלנדו: כבוד היו"ר, אבקש להודות לך שנית.

<ניקולה אורלנדו: שמענו את זעקת הכאב שלך החזקה והתקיפה, ושמענו את האזהרה שלך לגבי אפשרות שארועים נוראיים שכאלה יגיעו לאיטליה.

<ניקולה אורלנדו: אנו נדווח למנהיגים שלנו לשם המשך הערנות והפעילות.

<ניקולה אורלנדו: תודה רבה לכם.

יואל רזבוזוב: תודה רבה לנציג שגרירות איטליה, ניקולה אורלנדו.

יואל רזבוזוב: אנחנו נעבור לחבר הכנסת מוטי יוגב.

מרדכי יוגב: אני רוצה לקצר ולומר קודם כל שאני מודה מאוד ליושב ראש ולכל מי שיזם את הישיבה החשובה הזאת, לנציגי הסוכנות, הקונגרס, לשגרירים ולנציגי השגרירים, חשוב מאוד, תודה רבה לכם, ולנציגי הקהילות היהודיות.

מרדכי יוגב: המציאות היא מציאות באמת קשה, כפי שנאמר פה, אדוני היושב ראש, קריאות שלא שמענו מאז מלחמת העולם השנייה והשואה, ואני בקצרה הייתי אומר שלושה דברים.

מרדכי יוגב: האחד זה דווקא לשגרירים ונציגי השגרירויות.

מרדכי יוגב: נדמה לי שאנחנו יחד כולנו בצד של עמים ותרבות שחפצה בחיים.

מרדכי יוגב: אומר לכם רק את העובדה הפשוטה, שפלשתינים ברצועת עזה שהם חפצים בחיים בורחים לצד של חיילי צה"ל.

מרדכי יוגב: יש תמונות ולי יש תמונות של חיילי צה"ל שנותנים להם ממתקים ונותנים להם מים ואוכל, ואני מאלה שסבורים שחבל שלא המשכנו לשלוט ברצועת עזה ונצטרך להיות שם, אחרי שנחסל את החמאס, כדי לאפשר שם לאנשים חיים אזרחיים שלווים בחבל ארץ משגשג.

מרדכי יוגב: אנחנו חפצים בחיים, הערבים החיים בתוכנו, גם ביהודה ושומרון, חיים פה טוב יותר מאשר בכל מדינה ערבית שכנה ואין לנו שום כוונות, לא לפגוע בהם ולא לסלק אותם, כי אנחנו עם שחפץ חיים.

מרדכי יוגב: וככאלה שבאותו צד של חפצי חיים אז אנחנו מבקשים מכם, דורשים מכם, לדאוג גם במדינותיכם לחיים של אזרחי מדינותיכם היהודים, כמו יתר האזרחים.

מרדכי יוגב: אני אומר שאנחנו גם צריכים לבקש ממשרד החוץ שיפעלו ביתר מאמץ, אם בהסברה ואם בכל דרך.

מרדכי יוגב: גם משרד ראש הממשלה, זה גם חלקו, גם בצעדים נוספים אל מול הבעיה, להציף אותה ולהביא אותה אליהם למודעות.

מרדכי יוגב: ונציגי הקהילות, לחזק את כולכם ולומר, כפי שאמרו פה גם קודמיי, שמדינת ישראל נועדה או קמה בכדי גם להיות בית לאומי לעם היהודי, אבל גם להיות זו שלא תנוח ולא תשקוט ותדאג לכל יהודי באשר הוא, גם אם הדבר יחייב אותה למבצעים של מסירות נפש, כגון להציל יהודים בחטיפת מטוס לאנטבה, או לדאוג לקהילות יהודיות בעולם.

מרדכי יוגב: אבל יש פה מדינות ריבוניות ואנחנו כמובן רוצים לעשות את זה ביחד עם הריבונות שלהם ולא כגוף לא פורמלי.

מרדכי יוגב: ויחד עם זאת גם לקרוא לכולכם, בואו לישראל, יש פה בית לאומי, ובוועדה הזאת יושב ראש הוועדה עוסק בכך ואנחנו יודעים שיש גלי עלייה שכאלה, לא רק בגלל שיש פגיעות כאלה ואחרות, אלא משום שזה הבית הלאומי של עם ישראל וכולנו יחד, אני אומר עוד פעם לשגרירים, פה בצד של חפצי חיים ועלינו להילחם בכל אותם ארגונים שמקדשים, לצערנו, את המוות באידיאולוגיה שלהם, כי היום זה פוגע בעם היהודי בחזית של הדבר, אבל אין ספק שכמו פיגועי 11 בספטמבר בארצות הברית, זה יבוא לאחר מכן גם לתשתית הריבונית של אותן מדינות באירופה ואנחנו מכירים את התופעות הללו של האיסלם שמתפשט באירופה.

מרדכי יוגב: אז בשם כל חפצי החיים, אנחנו נשתדל לעשות את הכול כדי שהחיים יהיו בחיים.

יואל רזבוזוב: תודה לחבר הכנסת מוטי יוגב.

יואל רזבוזוב: אנחנו ממשיכים וניתן את רשות הדיבור ליועץ המדיני לכנסת, מר עודד בן חור.

יואל רזבוזוב: בבקשה.

<עודד בן חור: תודה.

<עודד בן חור: אני רוצה להגיד בשתי מילים.

<עודד בן חור: אני לא רואה שחורות, אני רואה מציאות, אני רואה את העבר ולצערי אני צופה מגמות לעתיד.

<עודד בן חור: אני אומר את זה בלי חשש משום שאני יודע בבירור שזה לא הדיון האחרון, לצערי הדיונים לא ייגמרו בנושא הזה.

<עודד בן חור: ממש בקצרה, דבר שממש לא ניתן לעשות, אבל אני אעשה בכל זאת, חשוב מאוד מה שעשינו כאן כדי להבין מה המצב.

<עודד בן חור: לצערי, ואני לא מפתיע אף אחד, המצב הרבה יותר קשה ממה שאתם מתארים כאן.

<עודד בן חור: מתוך כבוד לחברים שגרירים אני לא אציין, וצוינה פה מדינה אחת, שלמרות המצב הטוב כביכול יש שם עשרות אחוזים של עלייה באנטישמיות, דברים שהם פשוט בלתי נתפסים.

<עודד בן חור: אני אציין במילה אחת, לדוגמה במועצת אירופה, באחת הוועדות, באספה הפרלמנטרית של מועצת אירופה, ישנה ועדה שתפקידה לטפל בחוסר שוויונות ובאפליה ואחד החברים שם הוא לא אחר מאשר מפלגת יוביק מהונגריה.

<עודד בן חור: אם אני צריך להסביר פה מה זה מפלגת יוביק אז צריך לעשות דיון מיוחד.

<עודד בן חור: אני חושב שאתם יודעים בדיוק על מה מדובר.

<עודד בן חור: אותה הונגריה שבפרלמנט שלה הציעו לאחרונה להתחיל לספור את היהודים בהונגריה.

<עודד בן חור: אז יכול להיות שביום יום אנשים הולכים והכול בסדר, מתחת לקרקע הדברים רוחשים, רבותיי.

<עודד בן חור: אחת הבעיות הגדולות שיש לנו זה לא רק לדעת מי אלה האנטישמים, איך להיערך מולם, איך להפעיל את ההנהגות בעולם, את קובעי המדיניות, את המשפיענים, אלא לדעת שיש זרם אדיר, גדול ממה שאנחנו מפחדים שיש בעצם, של אנשים שבכלל לא יודעים שהם אנטישמים, אבל הם אנטישמים.

<עודד בן חור: זו אחת הבעיות.

<עודד בן חור: לכן אם נרצה פעם לרדת לשורשים של הדיון עצמו, ואני רואה פה את אחד מגדולי המומחים בעולם, אני רואה פה את פרופ' רוברט ויסטריך, אנחנו נמשיך בדיונים האלה עד בלי סוף, מדוע?

<עודד בן חור: משום שאנחנו לא יורדים לשורשי הבעיה, ואני חושב שגם אם נרד לשורשי הבעיה לא נוכל לפתור אותה.

<עודד בן חור: מה שאנחנו צריכים לעשות זה ללמוד, לצערנו, להכיל, to contain, את הבעיה הזאת שנקראת אנטישמיות.

<עודד בן חור: לצערי ושמענו את זה כאן, כמה אנחנו מגלים שביעות רצון מממשלה כזו או אחרת שפועלת לגנות או לעשות, או שולחים שוטר ליד קהילה יהודית, רבותיי, אלה קרבות רחוב, אנחנו משחקים לידי אותם אנשים, ולהקים נציבות מיוחדת שתטפל באנטישמיות באירופה, זה חשוב וטוב, אבל זו מגננה שבמגננה.

<עודד בן חור: זה פשוט מנציח את חוסר היכולת שלנו לטפל בבעיה.

<עודד בן חור: בשתי מילים, כמו קאטו הזקן, אני אגיד שהבעיה התחילה ונגמרת בחינוך, משום שלהבדיל אולי מרבים מכם אני חושב שהבעיה נמצאת בשנאה הבין דתית, עם הנוצרים זה 2,000 שנה, עם המוסלמים זה קצת אחר כך.

<עודד בן חור: להבדיל מהנוצרים, שהעסק קצת נרגע, המוסלמי עדיין לא הוציא את החרב מנדנה, הוא לא גמר, האיסלם הקיצוני, ואנחנו מוקפים כאן בכל הדוגמאות של האיסלם הקיצוני.

<עודד בן חור: יש לנו את החיזבאללה, יש לנו את חמאס, יש לנו את דאעש ודיברו על זה ואי אפשר לסיים לדבר על זה.

<עודד בן חור: יש לנו בעיה.

<עודד בן חור: איך מתמודדים עם הבעיה הזו?

<עודד בן חור: אני יכול להציע כמה דרכים כאן, אבל הן דרכים קוסמטיות, משום שאנחנו לא נגיע לשורש הבעיה ובכך צריך לדון, גם אם כאשר נדון לא נגמור את הבעיה.

<עודד בן חור: יש מדינות בעולם, רבותיי, שהן אנטישמיות, או יש גילויי אנטישמיות והם לא ראו מעולם יהודי או ישראלי, הבעיה הרבה יותר עמוקה ממה שאנחנו רוצים לצייר, כי נוח לנו בביחד הזה להסביר כמה אנחנו עושים וכמה צריך לעשות עוד יותר.

<עודד בן חור: משרד החוץ לא יודע כבר מה לעשות, תקציבים או לא תקציבים, מרוב שיום יום, כל הנציגים הולכים עד שהם כחולים בפנים ומסבירים ומבקשים גינויים ועושים כל פעילות אפשרית.

<עודד בן חור: רבותיי, אין לזה סוף, אז אני חושב, למשל, אם תשאלו לדוגמה מה כן אפשר לעשות, היות שהבעיה היא בין דתית, באורח אבסורדי כשאומרים שיש בעיה מסוימת הבעיה לא יכולה להיות חלק מהפתרון, אני חושב שזו דוגמה מיוחדת שזה כן יכול להיות.

<עודד בן חור: אני חושב שאם הסכמנו שהטיפול הוא בחינוך, יש לנו בעיה.

<עודד בן חור: בשם הדת, בהיסטוריה של העולם, הרבה יותר אנשים נהרגו בשם אלוהים מאשר במלחמות רגילות ופגעי טבע ובאסונות, או במגפות.

<עודד בן חור: בשם אלוהים.

<עודד בן חור: יש פער, יש תהום אדירה של בורות בין דתית, אנחנו לא באמת רוצים לדעת על הדת השנייה, יש בעיה בין נוצרים, יהודים ומוסלמים.

<עודד בן חור: גרוע מזה שאנחנו לא יודעים, אנחנו לא רוצים לדעת, נוח לנו בקופסות שבהן גדלנו, נוח לנו בצורה שבה גידלו אותנו ויש לנו בעיה גדולה מאוד.

<עודד בן חור: אנחנו צריכים לגשר על הפער הזה כדי לראות שאנחנו בנים של אותו אל והרצח בשם האל הוא הדבר הכי נורא שאפשר לעשות כאשר אתה אדם דתי, לרצוח בשם אלוהים שברא את כולנו.

יואל רזבוזוב: תודה ליועץ המדיני של הכנסת, עודד בן חור.

יואל רזבוזוב: רשות הדיבור לחבר הכנסת חיליק בר, בבקשה.

יחיאל חיליק בר: אני אהיה קצר, כי אני יודע שיש עוד הרבה דוברים וחשוב לשמוע גם את האורחים מחו"ל.

יחיאל חיליק בר: אני קודם כל מצטער על האיחור, אנחנו היינו עכשיו גם בפגישה ענקית עם פרלמנטרים מקנדה, מאוסטרליה, מאנגליה ומרשתות זרות, כדי להסביר קודם כל, כי אנחנו יודעים שהקהילות היהודיות נפגעות בין היתר, אי אפשר להתכחש לזה, בגלל הפעולה בעזה, אז קודם כל להסביר למה הפעולה בעזה היא מוצדקת, למה ישראל היא לא רק הצד החזק בצד הזה, אלא גם הצד המוסרי בסיפור הזה, ולמה כל מדינה אחרת, בלי ועם קשר לאנטישמיות, הייתה עושה בדיוק אותו דבר, אם לא, ונתנו דוגמאות, הרבה יותר גרוע כדי להתמודד עם ארגון טרור שלא חי לצדה, או חי בתוכה.

יחיאל חיליק בר: אבל צריך להכיר בבעיה, הקהילות היהודיות סובלות בגלל אנשים טיפשים שנוח להם לשנוא יהודים, או מוסלמים.

יחיאל חיליק בר: אגב חלקם גם שונאים מוסלמים, אנחנו לא צריכים לשמוח מזה, כי הם יגמרו עם המוסלמים ויעברו אלינו, אנשים ששונאים הם אנשים ששונאים.

יחיאל חיליק בר: אני מסכים עם עודד בדבר אחד, שקשה להתמודד עם זה, אבל, עודד, קרן האור היחידה שלפחות אנחנו כבר מבינים, שזה דבר שהולך ומתפשט באירופה, אנחנו כבר לא עיוורים לדבר הזה, אנחנו כבר לא נהיה כנראה מופתעים אחרי שראינו מה קרה בפריז ובבלגיה ובמקומות אחרים, ואנחנו צריכים לחשוב מה אנחנו עושים.

יחיאל חיליק בר: יושבים פה שלושה גורמים, יושבים פה פרלמנטרים, יושבים פה ראשי קהילות יהודיות ויושבים פה שגרירים, ואני חושב שזו זרוע משולשת של אנשים שהכנסת של העם היהודי, הכנסת של עם ישראל, חייבת לקרוא לשלושתכם, ואני קורא לשלושת הגורמים, לשגרירים במדינות, לפרלמנטרים בפרלמנטים השונים ולראשי הקהילות, להתחיל לעשות ולפעול.

יחיאל חיליק בר: כן, זה לא יגמור הכול, אבל לחוקק סנקציות נגד האנטישמים במדינות שלכם, לראות איך שגרירים ופרלמנטרים משתפים פעולה באופן הדוק עם ראשי קהילות יהודיות שמכירים את המצוקה היומיומית, לראות איך המשולש הזה מבודד, כי בסוף, עודד וחברים, החבר'ה האלה הם לא רוב, החבר'ה הקיצוניים האנטישמיים האלה, הם לא רוב, אבל כשרק הקול שלהם נשמע אז נוח לאנשים אחרים להגיד 'אוקיי, נו, תשמעו, עדיף באמת שלא יהיו פה יהודים ומוסלמים, הם לא בלגים, הם לא אוסטרים, הם לא משלנו, אז בואו כבר נשנא את כולם'.

יחיאל חיליק בר: אבל אם, ופה אני מסכים, הפרלמנטים יחוקקו ויתקצבו גם את השילוב המשולש הזה וגם חינוך להיעדר שנאה, סנקציות, כולל עונשים על פשעים שנובעים מאנטישמיות ומשנאת האחר, ומבחינתי אנטישמיות יכולה להיות גם כלפי מוסלמים, אין לי בעיה, אני אומר שוב פעם, מי ששונא אותם ישנא אותנו ולהיפך, הדבר הזה צריך להיעקר מהשורש.

יחיאל חיליק בר: לכן אני קורא לכם לפעולה, גם כפרלמנטרים, גם כשגרירים וגם כראשי קהילות יהודיות.

יחיאל חיליק בר: תגידו לנו איך אנחנו יכולים לסייע, כשאתם תשתפו פעולה ותצרו משולש שיסגור על הקיצוניים האלה ויבין שאין להם אוויר להמשיך ולנשום, אחרת יש מי שיתנגד להם ואפשר להתנגד להם בהרבה תבונה.

יחיאל חיליק בר: תודה רבה.

יואל רזבוזוב: תודה לחבר הכנסת חיליק בר.

יואל רזבוזוב: ואנחנו ממשיכים עם סדר היום.

יואל רזבוזוב: מר אבי בלומנפלד מהקהילה היהודית באוסטריה, בבקשה.

<אבי בלומנפלד: אדוני היושב ראש, חברי הכנסת, אני אתחיל בעברית ואני אמשיך באנגלית.

<אבי בלומנפלד: בעברית, מבחינת כבוד המקום והלב, ואנגלית, שזה באמת יחדור לליבם, לא רק של חברי הכנסת, אלא גם של השגרירים.

<אבי בלומנפלד: שאלתם מה המצב באוסטריה, יהודים בפעם הראשונה מאז 1945 ובשנות ה-80, בבחירות של קורט ולדהיים, שואלים את עצמם האם אנחנו בדרך הנכונה.

<אבי בלומנפלד: (אומר דברים באנגלית, להלן התרגום החופשי) השאלות נשאלות לא בזעקה רמה כמו בגרמניה, אך בכל זאת האנשים לא בטוחים, לא בטוחים בהיותם שם.

<אבי בלומנפלד: כולנו יודעים, שגרירים נכבדים, כי כל מדינה עושה את המירב בכדי לתמוך בדמוקרטיה ולעבוד עם יד תקיפה כנגד גזענות ואנטישמיות.

<אבי בלומנפלד: אבל - זה מזכיר לי קצת כאשר אימי היתה שואלת אותי, ועכשיו אשתי, "אתה אוכל טוב, אתה עושה ספורט, אתה עושה הכל כדי להוריד במשקל, אז אתה רואה את התוצאות.

<אבי בלומנפלד: " יש לנו את אותו המצב, אני מאמין, באירופה.

<אבי בלומנפלד: יש אימרה "...

<אבי בלומנפלד: הדרך לגיהנום רצופה בכוונות טובות.

<אבי בלומנפלד: ." האמת שכך הדבר.

<אבי בלומנפלד: יש הרבה דברים שקורים.

<אבי בלומנפלד: והממשלה באמת תומכת, אך מנגד - ועכשיו אני מדבר על אוסטריה - כאשר שחקני כדורגל ישראלים - אשר אגב 30% מקבוצתם, מכבי חיפה, הם לא יהודים, אלא ערבים ישראלים - הותקפו על המגרש בידי אנשים, רובם עם רקע של הגירה, שמענו מעט מאוד על כך מפוליטיקאים אוסטריים.

<אבי בלומנפלד: כעת לאחרונה, ביומיים האחרונים, התמונה השתנתה.

<אבי בלומנפלד: בדומה להולנד, התקשורת רואה שמדובר במטבע עם שני צדדים.

<אבי בלומנפלד: ושוב, אני בא בבקשה לשגרירי אוסטריה וגם גרמניה משם אני במקור: בוודאי שלכולם הזכות להפגין.

<אבי בלומנפלד: חופש הביטוי הינו, לנו היהודים, אחד הדברים החשובים ביותר.

<אבי בלומנפלד: ויש כאלה שהחליטו בדעתם כי ישראל היא רוצחת ילדים, במסגרת השיח הפוליטי, או שהם כובשים שטחים.

<אבי בלומנפלד: אך יש להתמודד עם זה בצורה אקדמית ולא באופן אגרסיבי.

<אבי בלומנפלד: על אף שאני לחלוטין איני מרוצה מהדעות האלה.

<אבי בלומנפלד: תושבים באוסטריה שואלים את עצמם מה לעשות כעת?

<אבי בלומנפלד: והנקודה , שכבר הועלתה מקודם, הועלתה מפי הגברת מהולנד - ואתם יכולים לקרוא את המאמר המבריק של מר גילברט, אמנם בגרמנית, על קיום הפגנות בגרמניה בתקופה האחרונה - הינה כי אנשים כבר לא מכוונים נגד ישראל.

<אבי בלומנפלד: הם מכוונים נגד יהודים.

<אבי בלומנפלד: זו למעשה, עבורכם השגרירים, אינה תמונה חדשה, מאחר ואם תלכו לכל בית כנסת באוסטריה או בגרמניה וכן גם במדינות אחרות; זה לא נראה כמו כנסיה או כמו מסגד, מאחר וזה נראה יותר כמו פורט נוקס.

<אבי בלומנפלד: ואתם חייבים לשאול את עצמכם איך זה יכול להיות ש- 75 שנה לאחר אושוויץ, מוסד יהודי, בית תפילה ופולחן, נראה כמו פורט נוקס?

<אבי בלומנפלד: ביקשתם הצעות, מה אנו מציעים.

<אבי בלומנפלד: אז אני מסכים באופן הכי מוחלט שאפשר - חינוך, חינוך וחינוך.

<אבי בלומנפלד: חינוך ניתן לבצע.

<אבי בלומנפלד: אך לגבי גרמניה ולגבי אוסטריה, ישנן יוזמות של יהודים, של לא יהודים, של מוסלמים, של ערבים בגרמניה, אך הם לא מקבלים מימון.

<אבי בלומנפלד: אין מימון.

<אבי בלומנפלד: ואם הם מקבלים מימון, הם מקבלים מימון קטן ביותר.

<אבי בלומנפלד: זהו דבר שמדינת ישראל יכולה לתמוך בו.

<אבי בלומנפלד: זהו דבר שמדינות אירופה יכולות לתמוך בו.

<אבי בלומנפלד: הכסף לחינוך העמים.

<אבי בלומנפלד: כדי להסביר לכם, אני גדלתי בגרמניה, נולדתי בגרמניה.

<אבי בלומנפלד: אשר היתה דוגמא לגרוע ביותר באנושות.

<אבי בלומנפלד: תוך כמה שנים, עם כל מה שנעשה , גם אם לא בלב שלם, לאחר המלחמה, כיום גרמניה היא אחת המדינות הדמוקרטיות ביותר, כך גם אוסטריה.

<אבי בלומנפלד: אנשים יכולים להיות גאים בכך שהם גרים בדמוקרטיה שכזו.

<אבי בלומנפלד: אנו יודעים שלפרלמנטים יש יחידות מחקר.

<אבי בלומנפלד: אני סבור שיש להקים יחידת מחקר משותפת עם ייעוץ פרקטי - פרקטי - הצעות מה לעשות, לרדת לפירוט לגבי גופים מסוימים במדינות הללו, איך להילחם בגזענות, אנטישמיות וכדומה.

<אבי בלומנפלד: בניתוח הכללי, אני רק מבקש להדגיש זאת שוב, יהודי לוקח תפקיד פרדיגמטי בהיסטוריה.

<אבי בלומנפלד: אבקש לצוטט לכם שר פרוטסטנטי בשם מרטין ניימולר, אשר נלקח מאוחר יותר למחנה ריכוז.

<אבי בלומנפלד: הוא אמר: "זה התחיל עם היהודים.

<אבי בלומנפלד: כאשר הם לקחו את היהודים, לא אמרתי דבר נגדם; איני יהודי.

<אבי בלומנפלד: הם עברו לסוציאליסטים.

<אבי בלומנפלד: לא יכולתי לומר דבר נגדם; לא הייתי סוציאליסט.

<אבי בלומנפלד: הם עברו לקומוניסטים.

<אבי בלומנפלד: לא אמרתי דבר , מאחר ואיני קומוניסט.

<אבי בלומנפלד: הם עברו לקתולים.

<אבי בלומנפלד: לא דיברתי.

<אבי בלומנפלד: איני קתולי.

<אבי בלומנפלד: כעת הם לוקחים אותי ואין אף אחד שיאמר דבר נגדם.

<אבי בלומנפלד: " אז אנא, תרימו קול.

<אבי בלומנפלד: בואו נעבוד יחדיו.

<אבי בלומנפלד: יש לנו כמות עצומה - ובכנות, לקהילות היהודיות יש כמות עצומה של הצעות מה יש לעשות.

<אבי בלומנפלד: אך אנו נדרשים לא רק לאוזן קשבת מהממשלות והמדינות; אנו נדרשים גם לאוזן קשבת מהמדינה היהודית, מהכנסת, ממשרד החוץ, לגבי הדברים שהעלה מקודם ריקרדו פציפיטי אודות מלחמה ברשתות החברתיות, וכל ההצעות האחרות הללו.

<אבי בלומנפלד: יש לנו הצעות.

<אבי בלומנפלד: למעשה, יש לנו אותם כאן.

<אבי בלומנפלד: זה מודפס כאן.

<אבי בלומנפלד: הקונגרס היהודי הישראלי צועד עימנו יד ביד, מאחר והוא מקבל מאיתנו את ההצעות, ובואו נראה מה הכי בר-עשיה.

<אבי בלומנפלד: אני סמוך ובטוח כי הישיבה הבאה לא תהיה ישיבה דחופה אלא זו תהיה ישיבה של הצלחה ובה ידווח איך לשפר את העולם עוד יותר.

<אבי בלומנפלד: וישנו סיכוי לכך.

<אבי בלומנפלד: תודה רבה לכם.

יואל רזבוזוב: תודה לאבי בלומנפלד, נציג הקהילה היהודית באוסטריה.

יואל רזבוזוב: נמצאת כאן נציגת השגרירות באוסטריה, הגב' גבריאל גיל פייגל.

<גבריאלה גיל פייגל: (אומרת דברים באנגלית, להלן התרגום החופשי) תודה רבה לכם, ותודה על המידע שהצגתם בפנינו.

<גבריאלה גיל פייגל: ברצוני לחזור על דבריו של הקנצלר האוסטרי פיימן, לגבי התקריות, שהיו לאחר הטורניר הידידותי בבישו‏

<גבריאלה גיל פייגל: פשופן אשר דווח בתקשורת.

<גבריאלה גיל פייגל: הוא גינה אותם במלוא החומרה.

<גבריאלה גיל פייגל: הוא הודיע כי דו קיום ידידותי בין כל הדתות הינו בעל חשיבות עליונה.

<גבריאלה גיל פייגל: אסור שהוא יהיה מאוים על ידי אף אחד.

<גבריאלה גיל פייגל: הוא ביקש גם לשמש דוגמא, והוא הזמין נציגים של כל 16 הדתות אשר מוכרות באוסטריה, כולל הקהילה היהודית, הקהילה המוסלמית והקהילות הנוצריות, לדיאלוג, דיאלוג דתי, אשר יתקיים ב- 25 באוגוסט במשרד הקנצלר שלו.

<גבריאלה גיל פייגל: אבקש גם להציג בפניכם את תגובתו של שר החוץ האוסטרי לגבי אותה התקרית, אשר מכהן גם כשר האינטגרציה של אוסטריה: הוא גינה את התקיפות כנגד שחקני מכבי חיפה, באופן החריף ביותר האפשרי.

<גבריאלה גיל פייגל: הוא ביקש לשוב ולומר כי כל על התוקפים להילקח למעצר, וכי באוסטריה יש אפס סובלנות כנגד אלימות המונעת ממניעים דתיים או אנטישמיות.

<גבריאלה גיל פייגל: לשם כך, הוא קבע פלטפורמה מסויימת והם ישכללו אמצעים על מנת לחנך טוב יותר את קבוצות הדת באוסטריה.

<גבריאלה גיל פייגל: תודה לכם.

יואל רזבוזוב: תודה רבה לנציגת שגרירות אוסטריה.

<מאיר חביב: זו קריאה לכל העמיתים הדיפלומטיים.

<מאיר חביב: אנחנו חייבים ללמוד מהעבר, הייתי לפני שלושה שבועות ב-D day, מוזמן על ידי פרזידנט - - -.

<מאיר חביב: אני מזכיר שביומיים הם הרגו 20,000 איש ואני רק רוצה להזכיר למה זה בא אחרי מינכן, מה היה בהסכמי מינכן וחייבים ללמוד מהעבר.

<מאיר חביב: במינכן הם רצו למנוע מלחמה בכל הכוח ולא רק שקיבלנו מלחמה, קיבלנו את העלבון.

<מאיר חביב: אז אני קורא והקריאה שלי זה ללמוד מכל העמיתים, מכל השגרירים מהעבר, על מנת לא לעשות אותם שטויות.

<מאיר חביב: תודה.

יואל רזבוזוב: נשיא הקהילה היהודית ביוון, מר בנימין אלבאלס.

<בנימין אלבאלס: תודה, אדוני היושב ראש.

<בנימין אלבאלס: אני גם רוצה להודות לקונגרס היהודי הישראלי, על שנתנו לי את האפשרות להיות פה היום בפגישה הכול כך חשובה היום.

<בנימין אלבאלס: מאז תחילת המאבק בין חמאס וישראל בעזה יש הרבה הפגנות ביוון, אבל אין אירועים אנטישמיים אלימים.

<בנימין אלבאלס: ההפגנות היו בשני סבבים, הסבב הראשון היה של קבוצות מהמפלגה הקומוניסטית, כאשר באותו מעמד נכח גם השגריר של הרשות הפלסטינית.

<בנימין אלבאלס: (אומר דברים בשפה האנגלית, להלן התרגום החופשי) בסבב השני, אשר התקיים לאחר חמישה ימים, נכחה יושבת הראש, מנהיגת המפלגה המרכזית של האופוזיציה, סילבה.

<בנימין אלבאלס: רק למען הסולידריות הפלסטינית שלו, הרשו לי לומר, קופיה וחייליו, להראות להם שהוא תומך בסוגיה שלהם.

<בנימין אלבאלס: לגבי הממשלה, היא פירסמה הודעה מאוד מאוזנת המציעה שביתת נשק מיידית ופתיחה מחודשת של שיחות השלום.

<בנימין אלבאלס: על פי כותרות בתקשורת: העיתונות והמדיה החברתית מאוד אגרסיביים כלפי ישראל, ורק כלפי ישראל, באומרם כי ישראל היא מדינת טרור, וכי יש לעצור את השואה של העם הפלסטיני, זאת על פי הססמאות הנאמרות.

<בנימין אלבאלס: כמובן, כמו כל הקהילות היהודיות באירופה, תגברנו את אמצעי האבטחה במתקנים יהודיים, תודות למשטרה היוונית.

<בנימין אלבאלס: אבקש לציין עוד כמה מילים ספורות אודות תפקידי השני, כנשיא המועצה האירופאית לקהילות היהודיות.

<בנימין אלבאלס: מה שקורה כעת באירופה אינו טוב לחיי היום יום היהודיים במספר קהילות ברחבי אירופה, וזאת מאחר וישנם כמה מכשולים בפרקטיקה היום יומית, כפי שציינתי בבתי כנסת, בהתכנסויות, במחנות קיץ, ובמתקנים רבים אחרים.

<בנימין אלבאלס: אני המום לחלוטין ממה שגיליתי כאן היום מחברי מאיטליה אודות אשר קרה ברחוב מאוד ראשי ברומא.

<בנימין אלבאלס: אני מאמין שיחס כזה באירופה מאיים בעיקר לפגוע בלגיטימיות של מדינת ישראל והעם הישראלי לחיות בביטחון.

<בנימין אלבאלס: יתר על כן, אני גם סבור שנסיון שכזה יהיה הצעד הראשון לקראת הדלגיטימציה של זכות היהודים לחיות באירופה כאזרחים שווים בביתם במדינותיהם.

<בנימין אלבאלס: סברה זו גורמת לעצב רב עבורנו הקהילות היהודיות.

<בנימין אלבאלס: זה עלול להיות חמור ביותר.

<בנימין אלבאלס: אני מאמין, כי על ידי שיתוף פעולה בין מדינת ישראל, הכנסת, מספר הארגונים היהודיים ברחבי העולם, וכמובן הקהילות היהודיות באירופה, עלינו לנסות לבצע שינויים בגישה הזו.

<בנימין אלבאלס: תודה לכם.

יואל רזבוזוב: תודה לנשיא הקהילות היהודיות ביוון, מר בנג'מין אלבאלס.

יואל רזבוזוב: אנחנו עוברים לנציג שגרירות האיחוד האירופאי, מרק גאלאגר.

<מרק גאלאגר: תודה רבה, אני אדבר בקיצור.

<מרק גאלאגר: (אומר דברים באנגלית, להלן התרגום החופשי) מספר אנשים הציעו, הנציבות האירופית הבאה תכלול נציב שיהיה אחראי על אנטישמיות.

<מרק גאלאגר: איני מעוניין לשפוט מראש את החלטותיו של הנשיא יונקר, אשר רק זה מכבר מונה לנציב החדש , אשר יובאו בחודשים הבאים .

<מרק גאלאגר: בשלב הזה, ויויאן רדינג הינה הנציבה בנציבות האירופית, האחראית למאבק נגד האנטישמיות וגזענות באירופה.

<מרק גאלאגר: היא הנציבה לצדק; אשר הינה פלטפורמה חדשה אשר נוצרה רק עם תחילת הנציבות האירופית תחת הנשיא בארסו ב- 2010.

<מרק גאלאגר: היא הנציבה האירופית הראשונה לצדק.

<מרק גאלאגר: אחד התחומים עליהם היא אחראית הינו בדיקת יישום ההחלטה שנלקחה ב- 2008 , אשר הועברה פה אחד על ידי כל המדינות החברות באיחוד האירופי; החלטה זו נקראית החלטת מסגרת אודות לחימה בגזענות ובשנאת זרים באמצעות המשפט הפלילי.

<מרק גאלאגר: החלטה זו מכוונת להילחם, במיוחד בגזענות ושנאת זרים, דברי שנאה ופשעי שנאה, ודורשת מכל המדינות החברות באיחוד האירופי - אנו כעת 28 - להגדיר כעברות פליליות הסתה פומבית לאלימות או שנאה על בסיס גזע, צבע, דת, מוצא או מקור לאומי או אתני.

<מרק גאלאגר: מן הסתם, לחלק גדול מהמדינות החברות באיחוד האירופי יש כבר הוראות חוק שכאלה; לא כולן יישמו לחלוטין את התחיבויותיהן על פי החלטה זו לתוך החקיקה הארצית שלהם.

<מרק גאלאגר: לאורך השנה הזו, הועידה האירופית ניהלה דיאלוגים הדדיים עם מדינות חברות הנוגעות לדבר, על מנת לוודא העברה מלאה ומדויקת של ההחלטה הזו אל החקיקה הארצית שלהם מהר ככל האפשר.

<מרק גאלאגר: האיחוד האירופי אינו מתערב לעולם במקרים פרטניים של דברי שנאה או פשעי שנאה.

<מרק גאלאגר: זהו תפקידם של בתי המשפט הארציים להחליט אם מקרה ספציפי מהווה הסתה לאלימות או שנאה גזענית או שנאת זרים , על פי הנסיבות וההקשר של כל מקרה.

<מרק גאלאגר: אני סבור כי המספר הרב של שגרירים ונציגים אחרים משגרירויות מרחבי אירופה אשר נוכחים כאן היום מעיד על הרצינות בה לוקחים את הבעיה הנוכחית.

<מרק גאלאגר: תודה לכם.

יואל רזבוזוב: פרופ' רוברט ויסטריך, ראש המרכז הבינלאומי לחקר האנטישמיות.

<רוברט ויסטריך: תודה רבה.

<רוברט ויסטריך: אני אהיה קצר מאוד.

<רוברט ויסטריך: בוודאי שהפגישה הזאת היא חשובה כדי להחליף דעות, אבל אני רוצה להתחבר למה שנאמר קודם על ידי עודד בן חור, אם אני זוכר נכון.

<רוברט ויסטריך: אני לא חושב שהדברים שנאמרו כאן אפילו מתקרבים לחומרת המצב האמיתי כפי שהוא מתקיים היום באירופה.

<רוברט ויסטריך: אני חושב שנכנסנו לתקופה חדשה, הרבה יותר קשה, ליהודי אירופה, לכל הקהילות היהודיות באירופה.

<רוברט ויסטריך: נכון שיש קצת התחלה של התעוררות בקרב הממשלות.

<רוברט ויסטריך: דווקא בצרפת הייתי אומר שהממשלה היא הכי תקיפה ומבינה את המצב, ואנחנו רואים שזה לא משנה הרבה, למרות שזה חשוב בפני עצמו.

<רוברט ויסטריך: אז צריך להבין, גם בצרפת יש ממשלה, יש ראש ממשלה, יש נשיא, יש שר הפנים, שהם מגיעים כמו שצריך וזה למעשה לא משפיע, עד כמה הדבר חמור.

<רוברט ויסטריך: אני מסתייג לגמרי ממה שנאמר פה על קיצוניים כביכול.

<רוברט ויסטריך: רבותיי, לא מדובר על בעיה של כמה קיצוניים והבעיה לא מסתיימת רק עם מהגרים.

<רוברט ויסטריך: שמענו כל מיני אופמיזמים, שמענו על טרור, אבל לא קוראים לילד בשמו, לא אומרים שפה מדובר בעצם על השפעה לאורך זמן של הג'יהדיזם, של האיסלם הרדיקלי, ואיך שהוא מתחבר עם השמאל הקיצוני שנעשה יותר ויותר אנטישמי בשנים האחרונות, ובמידה פחותה, אבל גם זה קיים, עם הימין הקיצוני.

<רוברט ויסטריך: מעבר לכך, וזה לא הוזכר כאן בכלל, יש שינוי לרעה בדעת הקהל, הייתי אומר של האנשים באמצע, או האנשים כביכול האדישים לנושא הישראלי-פלשתיני ולנושא של האנטישמיות.

<רוברט ויסטריך: אני חושב שזה השתנה לרעה.

<רוברט ויסטריך: יש היום, כתוצאה מהדיווחים החד צדדיים לאורך שנים רבות של תקשורת המיינסטרים באירופה, יש דעה כזאת על ישראל, מנותקת מהמציאות, אבל משפיעה לרעה באופן בלתי נמנע על היחס ליהודים.

<רוברט ויסטריך: אי אפשר להפריד היום, כל הדיבורים ששמענו לאורך שנים על כמה צריך להפריד בין הציונות לאנטישמיות ולהיזהר, ביקורת על ישראל זה רק ביקורת על ישראל.

<רוברט ויסטריך: אני אומר שלאור המציאות של היום אלה דברי סרק, אין לזה כיסוי היום, אלה דברים חלולים ומספיק לשמוע את הקריאות, וזה כן הוזכר, האנטישמיות בערי אירופה, בגרמניה, בצרפת, בבריטניה ובמקומות שונים, כדי להבין את זה.

<רוברט ויסטריך: נדמה לי שוודאי צריך להיות פה דיון הרבה יותר מעמיק וחשוב שהדיון הזה יתקיים.

<רוברט ויסטריך: אני לא מזלזל בזה, אני רק חושב שרק נגענו בקליפה של הבעיה.

יואל רזבוזוב: תודה לפרופ' ויסטריך, ראש המרכז הבינלאומי לחקר אנטישמיות.

יואל רזבוזוב: אני מסכים איתך שכאן בדיון הזה אנחנו לא יכולים להתמקד בשורש הבעיה, הבעיה היא רחבה וזקוקה לטיפול ואנחנו כאן בוועדה מנסים מדי פעם לקיים דיון כזה או אחר, אבל באמת צריך להתמקד בבעיה הזאת בכוחות יותר משמעותיים.

יואל רזבוזוב: נציג משרד החוץ, מנהל מחלקת תפוצות, עקיבא תור, בבקשה.

<עקיבא תור: תודה רבה, אדוני היושב ראש, על כינוס הדיון החשוב, תודה ל-IJC, שסייעה לכנס את זה, שגרירי אירופה המכובדים, אנחנו מכבדים אתכם ושמחים שאתם כאן גם כן לשמוע אותנו, נציגי הקהילות.

<עקיבא תור: משרד החוץ מתייחס מאוד מאוד ברצינות ובדאגה לממדים ועוצמות של ההיבטים האנטישמיים בהפגנות האנטי ישראליות בתקופה הזו באירופה.

<עקיבא תור: אנחנו רואים משהו שהוא תוצאה של תהליכים דמוגרפיים אבל הוא מעמיק ולהערכתנו הוא מחריף.

<עקיבא תור: מתווספת לזה הנוכחות של לפחות מאות של ג'יהדיסטים במדינות אירופה, בכל מקום שיש קהילות יהודיות, בכל מקום שיש קהילות מוסלמיות שחזרו מסוריה והם מהווים גורם מתסיס ומסוכן באמת.

<עקיבא תור: עמדת משרד החוץ, זה התפקיד של ממשלות אירופה להגן על הקהילות.

<עקיבא תור: זה ייקח הרבה מאוד עבודה, זה יחייב יישום מאוד קפדני של הכלים המשפטיים והכלים של אכיפת החוק הקיימים, לא בטוח שיש בכלים הקיימים היום במדינות אירופה מספיק להתמודד עם התופעה.

<עקיבא תור: גם התפקיד של ממשלת אירופה, לוודא שלקהילות היהודיות יהיה חופש ביטוי, לא יכול להיות שלקהילות לא תהיה אפשרות להפגין או לקיים את חופש הביטוי שלהם להביע את ההזדהות שלהם עם ישראל מבלי שיחששו שתהיה פגיעה בהם.

<עקיבא תור: שגריר ישראל בדנמרק לא דיבר בהפגנה מכיוון שהיה איום על הביטחון שלו.

<עקיבא תור: לא יכול להיות מצב שיהודים מפחדים להגיד 'אנחנו אוהבים את מדינת ישראל'.

<עקיבא תור: זה לא יכול להיות.

<עקיבא תור: אנחנו מודים מאוד לשרי החוץ של איטליה, גרמניה וצרפת, שיצאו בהודעה יוצאת דופן בנושא האנטישמיות בתוך ההפגנות האנטי ישראליות ולהתבטאויות האחרות של הקברניטים באירופה.

<עקיבא תור: משרד החוץ פנה בתקופה הזאת בדרג השגרירים שלנו לשרי הפנים של כל המדינות, לא רק באירופה, אבל גם באירופה, איפה שאנחנו מזהים אתגרים ואיומים על הקהילות היהודיות, וביקשנו בשם ממשלת ישראל את ההתערבות של הממשלות להגן על הקהילות.

<עקיבא תור: דיברנו על אירופה, יש מדינה נוספת שמשיקה לאירופה, שמצבם של היהודים שם מאותגר וזה טורקיה.

<עקיבא תור: בטורקיה קברניטי המדינה מתבטאים בצורה אנטישמית בגלוי.

<עקיבא תור: אני מבקש מכולם כאן, מהשגרירים כאן, זה התפקיד של הקהילה הבינלאומית כולה להגיב לכך.

<עקיבא תור: תודה רבה.

יואל רזבוזוב: תודה לנציג משרד החוץ, עקיבא תור, מנהל מחלקת תפוצות.

יואל רזבוזוב: אנחנו ממשיכים, פרופ' ג'ראלד שטיינברג, נשיא מכון המחקר NGO Monitor.

<גרשון ג'ראלד שטיינברג: תודה רבה, אדוני היושב ראש.

<גרשון ג'ראלד שטיינברג: ברשותך אני רוצה לדבר בקיצור רב באנגלית, כך שהשגרירים ושאר הנציגים הדיפלומטיים יוכלו להבין את מה שיש לי לומר, משום שאני חושב שזה מאוד חשוב.

<גרשון ג'ראלד שטיינברג: (אומר דברים בשפה האנגלית, להלן התרגום החופשי) ההפגנות האלימות שאנו עדים להן, ההתבטאויות האנטישמיות, בחלקים נרחבים באירופה במהלך תקופת הלחימה המרה הזו, אינן הפגנות לגיטימיות.

<גרשון ג'ראלד שטיינברג: רבים מהם אינם חלק מההליך הדמוקרטי.

<גרשון ג'ראלד שטיינברג: ישנו מרכיב גדול של אנטישמיות בהם.

<גרשון ג'ראלד שטיינברג: שריפת הדגל הישראלי, שימוש בביטויים כמו "שואה" ו- "פשעי מלחמה", כל אלו הם חלקים מעלילת דם אחת גדולה.

<גרשון ג'ראלד שטיינברג: אנו אפילו שומעים זאת במובנים של גניבת מים על ידי ישראל, וכל מידי ביטויים שכאלה.

<גרשון ג'ראלד שטיינברג: יש לטפל בכך מאחר והם מערערים, והם מחזקים את האנטישמיות שקיימת שם.

<גרשון ג'ראלד שטיינברג: למרבה הצער, חלק נרחב מהארגונים אשר מקדמים את האג'נדה הזו מקבלים מימון מממשלות באירופה, תחת מהתוויות, כרזות והחזות של זכויות אדם, של קידום השלום, של קידום הדמוקרטיה.

<גרשון ג'ראלד שטיינברג: המכשיר האירופאי לדמוקרטיה וזכויות אדם מממן ארגונים שכאלה.

<גרשון ג'ראלד שטיינברג: ארגוני כנסיה כגון איי.

<גרשון ג'ראלד שטיינברג: סי.

<גרשון ג'ראלד שטיינברג: סי.

<גרשון ג'ראלד שטיינברג: או (ICCO) בהולנד מממן אינתיפאדה אלקטרונית.

<גרשון ג'ראלד שטיינברג: לעיתים קרובות הלשון היא בברור של אנטישמיות, שנאה והסתה.

<גרשון ג'ראלד שטיינברג: קואליציית הנשים לשלום, עמוד הפייסבוק שלהם כולל תמוהות שלהן מפגינות, בהפגנות אלימות עם דגלים מההחזית העממית לשחרור פלסטין (PFLP), ארגון טרור הממומן על ידי מספר ממשלות אירופאיות.

<גרשון ג'ראלד שטיינברג: ארגון "וור און וונט" (War On Want), וארגונים אחרים בבריטניה, יש לטפל בהם באופן שיטתי; דיאקוניה (Diakonia) בשוודיה.

<גרשון ג'ראלד שטיינברג: לדעתי חשוב מאוד לא רק לגנות התבטאויות אלו של אנטישמיות אלא גם לוודא שכספו של משלם המיסים לא מגיע לידיהם.

<גרשון ג'ראלד שטיינברג: חייבת להיות רשימה של קווים מנחים ויש להוציאם לפועל.

<גרשון ג'ראלד שטיינברג: הנקודה האחרונה , וזהו מקום טוב לקיים את הדיון עליה, הינה הדיון בין מנהיגים דמוקרטיים ישראלים, מנהיגים דמוקרטיים אירופאים, וחברה ישראלית אזרחית.

<גרשון ג'ראלד שטיינברג: לא חלק שהוא יחסית קטן ומצומצם, אשר טוען שישראל אשמה בפשעי מלחמה ולמעשה נעשה בו שימו לשם התגוננות מפני האשמות על אנטישמיות, אלא עם חברה ישראלית אזרחית המוגדרת באופן מאוד רחב.

<גרשון ג'ראלד שטיינברג: למרבה הצער, אין אנו עדים כל כך לדיון כזה בין אירופה לישראל.

<גרשון ג'ראלד שטיינברג: זו הדרך הטובה ביותר להיאבק באנטישמיות.

<גרשון ג'ראלד שטיינברג: תודה לכם.

יואל רזבוזוב: דיברנו כאן על אנטישמיות ברשת, נמצא כאן עידו דניאל, במאבק באנטישמיות ברשת של התאחדות הסטודנטים הארצית.

<עידו דניאל: אני חושב שאולי אני אתן, היושב ראש, גם לנציגים מחו"ל, נציגי הקהילות והשגרירים ושאר המכובדים קצת את הראי של החברה המודרנית, זה רשת האינטרנט.

<עידו דניאל: אני יכול להגיד שהתכנית למאבק באנטישמיות בהתאחדות הסטודנטים פועלת בשיתוף פעולה עם fundacion purla memuar the la shoah בצרפת ועם הקונגרס היהודי ישראלי.

<עידו דניאל: יש לנו עשרות סטודנטים בכל הארץ בשפות שונות ואני יכול להגיד בביטחון מלא שלמעלה מ-90%-95% מהאנטישמיות כרגע ברשת, אני מדבר על פייסבוק, אני מדבר על טוויטר, כולה אנטישמיות שקשורה למבצע 'צוק איתן'.

<עידו דניאל: אני לא מדבר על הצהרות אנטי ישראליות, אני לא מדבר על 'ישראל עושה כך וכך', אני מדבר על אנטישמיות קשה, אני מדבר על קריאות לרצח.

<עידו דניאל: בזמן ההתקפה על בית הכנסת באזור הבסטיליה, לה רוקט, אני מקווה שאני מבטא את זה כמו שצריך, בטוויטר התפתח האשטאג, 'HItler was right'.

<עידו דניאל: אני מציע לכל אחד שיש לו טוויטר משתמש, שייכנס עכשיו לטוויטר, יעשה 'HItler was right' ויראה מה מתחולל שם ברגע זה.

<עידו דניאל: לא מדובר בקריאות נגד ישראל, מדובר באנטישמיות והסתה קשה ביותר והיא מגיעה מאירופה.

<עידו דניאל: היא הגיעה מצרפת.

<עידו דניאל: צריך להבין את הדבר הזה.

<עידו דניאל: אגב, בדקתי מדגמית את החשבונות, כל מי שמשתמש בהאשטאג הזה משום מה מציג את עצמו כפעיל זכויות אדם, או כפעיל שלום.

<עידו דניאל: אולי יום אחד נצטרך לעשות איזה שהוא מחקר רחב על זה ולהבין איך זכויות אדם מתקשר לזה שאתה קורא לרצח יהודים בגלוי עם פנים גלויות ואין בושה, פשוט אין בושה.

<עידו דניאל: ההפגנות בגרמניה.

<עידו דניאל: אנחנו בקשר עם קהילות יהודיות, אני אוכל לתת רק את הדוגמה של אסנט בגרמניה.

<עידו דניאל: אנחנו בקשר עם חברי קהילה יהודית שם.

<עידו דניאל: הייתי צריך לצפות בווידיאו משם כמה פעמים כדי להבין מה אני רואה, אני שפשפתי את העיניים.

<עידו דניאל: מה שנקרא נאציglorifying , מועל יד, מול השוטרים, אף אחד לא עושה כלום.

<עידו דניאל: חברת הקהילה היהודית שם אמרה שכרגע יש שוטרים עם מכונת ירייה, היא אמרה machine gun, מול בית הכנסת, כי הם מפחדים שמישהו יעשה משהו.

<עידו דניאל: מי שארגן את ההפגנה הזו זו מפלגה, קוראים לה דה לינקה, יש לה 64 מושבים בפרלמנט הגרמני, הם מאחורי ההפגנה הזו.

<עידו דניאל: זה מידע, תעשו עם זה מה שרוצים.

<עידו דניאל: אני אסיים ברשות

<עידו דניאל: כם אולי בלמתוח קו בין מה שאנחנו רואים ברשת, מה שאנחנו רואים בשטח, ולמה שקורה באירופה.

<עידו דניאל: הייתה הגדרת עבודה למאבק באנטישמיות, anti-Semitism working definition, שנעשתה על ידי ה-EUMC והיום זה נקרא FRA, Fundamental Rights Agency, ההגדרה הזו הוסרה, האיחוד האירופי מתכחש לה.

<עידו דניאל: יש קשר ישיר בין הנושא הזה לבין מה שקורה כרגע.

<עידו דניאל: אני אעדיף שבאירופה ובאיחוד האירופי במיוחד, אני לא נציג ממשלה, אני יכול להגיד את זה, תפסיקו לגמגם, תחזירו את הגדרת העבודה לאנטישמיות לאתר שלכם וקחו עמדה קצת יותר ברורה בנוגע לאנטישמיות.

<עידו דניאל: אנחנו לא רוצים לראות מצב שבו מתירים את דמם של יהודי אירופה במצב הזה.

<עידו דניאל: תודה.

יואל רזבוזוב: שמוליק דהן מקק"ל, אחראי על ההסברה בחו"ל.

<שמואל דהן: תודה רבה, אדוני היושב ראש.

<שמואל דהן: אני אנצל את הזמן המועט להאיר את הניסיון הציני של ארגונים פרו פלשתינים ואחרים לנצל את המצב של הלחימה היום במאבק כנגד ארגונים ציוניים שפועלים באירופה.

<שמואל דהן: דיברנו פה על הסוגיה בכללותה, אבל בסוף ביום יום הזה כל ארגון ציוני שעובד היום באירופה, ובכלל זה קק"ל, שאותה אני מייצג, עובר מערכה שלמה וכבדה ובעייתית מאוד.

<שמואל דהן: המסע לדה לגיטימציה שמתחולל כנגד קק"ל בהקשר הזה, בדגש על אירופה, הוא מאבק שקורה בכל ימות השנה.

<שמואל דהן: במחקר שאנחנו עשינו למעלה מ-130 ארגונים פרו פלשתינים, עם המון המון כסף, פועלים כנגד קק"ל.

<שמואל דהן: מבחינתם, כמו שהם מגדירים את זה, המאבק הוא מאבק לאומי והוא מאבק על קרקע וקרן קימת לישראל, מי שיודע ומי שלא יודע, היא אולי הארגון הציוני היחידי האחרון שעושה ציונות קלאסית ונמצא על הקרקע ולכן כל המרכיבים של חיצי הביקורת של מסע הדה לגיטימציה מתרכזים בימים אלה ביתר שאת כנגד קרן קימת לישראל.

<שמואל דהן: פועלים נגדנו, כמו שאמרתי, בכספים גדולים, במספר מישורים.

<שמואל דהן: מול התורמים שלנו באופן ישיר, מול הלשכות, באמצעי התקשורת, בהפגנות, והמגמה העיקרית כרגע היא ללכת לכיוון הפרלמנטים, לממשלות ולחברי הפרלמנט עצמם.

<שמואל דהן: כמו שאפשר להבין, ואנחנו למדנו את זה גם מהמבצעים הקודמים, ההתקפות גוברות ביחס ישיר ברגע שיש לנו מערכות צבאיות, כמו שאנחנו נמצאים בה כיום.

<שמואל דהן: הם כרגע מזהים הזדמנות.

<שמואל דהן: אני מדבר על אפיונים כמו קריאה להחרמות, כשהקריאה להחרמה בהקשר הזה על מוצרים כמו אסתי לאודר, למה?

<שמואל דהן: כי יש לנו קשר לרון לאודר, הוא עומד בראש הארגון שלנו בארצות הברית.

<שמואל דהן: מלחמות סייבר כנגד האתרים שלנו, גם בארץ וגם בחו"ל, הפגנות כנגד בעלי עסקים שהם תורמים של קרן קימת לישראל וכמובן המקרה האחרון שהיה לנו היה בצרפת, אותה הפגנה מפורסמת שצעדה בדרכה, הפגנה שהתפרסמה פה בארץ, היא הייתה אמורה לעבור ליד הלשכה שלנו, וזה גרם לזה שהלשכות שלנו מקבלות אחת לשבוע התראות מאנשי המשטרה הצרפתיים לסיים את יום העבודה שלהם בחצי היום על מנת שלא יהיו בכלל באזור המתקרב לתהלוכות האלה.

<שמואל דהן: אני אסכם ואני אגיד ככה, פרקטית, הפנייה היא פנייה כפולה, גם כלפי נציגי המדינות האירופיות שיושבים פה, שישימו לב לניצול הציני הזה, יפעלו כנגד זה ולפחות מהעדות שאנחנו מקבלים מהאנשים אצלנו, המצב הולך ונהיה יותר קשה וקשה לפעול בהקשר הזה.

<שמואל דהן: ולנו, שמעתי פה את הנציג של הקהילות היהודיות בבלגיה, שמעתי את הדברים של מאיר חביב מצרפת, שהם דיברו על המשמעות הגדולה של התקשורת.

<שמואל דהן: הנציג של משרד החוץ עזב, אבל אני חושב שאני הייתי מבקש מהם, אולי דרכך, אדוני היושב ראש, אני יודע כמה הדבר מאוד מאוד קרוב ללבך, כל הנושא של התקשורת והמאבק באמצעות התקשורת באנטישמיות וכל נגזרותיו, חסר לנו שיטת הפעלה.

<שמואל דהן: לנו יש לשכות בחו"ל, להרבה מאוד ארגונים יהודיים ציוניים אחרים יש לשכות בחו"ל, כל נציגי הקהילות האלה שיושבים פה דיברו על הרצון שלהם, יש פה אחידות מסר שאולי לא הייתה בהרבה מהמבצעים בעבר, אבל אין שיטת הפעלה שמשרד החוץ יכול להשתמש בכלים הללו ואנחנו כולנו נכונים לבוא ולעבוד, לעבוד בקהילות, לעבוד מול אמצעי התקשורת במדינות היעד ולעשות את העבודה.

<שמואל דהן: תודה.

יואל רזבוזוב: תודה לשמוליק דהן, נציג קק"ל, האחראי על ההסברה בחו"ל.

יואל רזבוזוב: באמת אני מסכים איתך, דיברנו על זה לא פעם, שמערך ההסברה שלנו כושל, שמשרד החוץ, שמשרד ראש הממשלה, צריך להיות גוף אחד אחראי וגם צריך להשתמש בקק"ל, בסוכנות, בקהילות היהודיות, בשביל להעביר את המסרים ואת זה אנחנו לא עושים.

יואל רזבוזוב: אנחנו מקיימים דיון אחר דיון ועדיין לא קורה שום דבר, אבל אנחנו נפעל עד שזה יקרה.

יואל רזבוזוב: חברים, הוועדה מאשרת את המסקנות להצעה לסדר היום המונחות על שולחן הוועדה והיא תניח אותן היום על שולחן הכנסת.

יואל רזבוזוב: אני באמת רוצה להודות על הדיון החשוב הזה, קודם כל ל-IJC, הנשיא ד"ר ולדימיר סלוצקר, למישל גורארי, המנכ"ל של IJC, לצוות המארגן, לשגרירים שהגיעו לכאן ובאמת ישבו כאן זמן ארוך והקשיבו ואני מקווה שהפנימו את כל מה שדיברנו עליו כאן ויעבירו את המסר הלאה.

יואל רזבוזוב: כמובן אני מודה לקהילות היהודיות שהגיעו לכאן מרחוק וכמו שכאן נאמר, גם על ידי עמיתיי חברי הכנסת, אנחנו לא נפקיר אף יהודי אחד בעולם ואנחנו באמת מחויבים לדאוג לכל יהודי שנמצא בתפוצות ואנחנו נמשיך, נפעל ונעשה את כל מה שאנחנו יכולים, אם זה במסגרת פרלמנטרית, כמו שאנחנו עושים עכשיו, או כל מסגרת אחרת.

יואל רזבוזוב: חברים, באמת היה דיון חשוב, אני חושב שהמסר הועבר היטב ושנקיים דיונים, אבל בנסיבות קצת אחרות.

יואל רזבוזוב: תודה רבה, הישיבה נעולה.